Kriteria Pemilihan Set Produk Penjagaan Kulit Bayi

Tiada apa yang lebih penting buat ibu bapa melainkan kesihatan si kecil mereka. Ini termasuklah daripada segenap sudut atau aspek kesihatan bayi seperti pemakanan, pergerakan, tumbesaran atau penjagaan kulit bayi.

Hakikatnya, ibu bapa sanggup berhabis wang ringgit semata-mata untuk membeli produk penjagaan kulit bayi agar kulit si kecil mereka kekal lembut dan gebu. Sebenarnya, terdapat beberapa kriteria pemilihan set produk penjagaan kulit bayi yang mungkin ibu bapa tidak tahu. Ikuti artikel ini untuk mengetahuinya dengan lebih lanjut.

Baca label terlebih dahulu

Ini merupakan langkah pertama yang perlu dilakukan oleh ibu bapa setiap kali ingin membeli sesuatu produk, termasuklah produk penjagaan kulit bayi. Ini bertujuan untuk memastikan produk tersebut tidak mengandungi apa-apa bahan pewarna, bahan pewangi atau bahan kimia yang boleh membahayakan dan menyebabkan kerengsaan pada kulit bayi.

Selain itu, periksa juga bahan dan ramuan, deskripsi penggunaan, tempoh luput, tempat dan nama kilang pembuatan serta jika terdapat apa-apa amaran pengunaannya. Berikut merupakan kriteria yang perlu dipatuhi untuk memilih set produk penjagaan kulit bayi.

1. Produk bebas alkohol

Alkohol banyak digunakan di dalam produk penjagaan kulit individu dewasa kerana ia berupaya membuat kulit anda kering dan bebas minyak. Namun begitu, alkohol adalah berbahaya kepada bayi kerana ia boleh menyebabkannya terlalu kering lalu menyebabkan kerengsaan dan kegatalan pada kulit bayi. Antara nama lain yang digunakan bagi menggantikan alkohol adalah ‘ethanol’, ‘ethyl alcohol’ atau ‘cetearyl alcohol’. Sebelum beli dan guna, periksa label produk untuk mengetahui keberadaan bahan kimia ini di dalam produk tersebuti.

2. Produk bebas alkali

Alkali banyak digunakan dalam produk yang berasaskan sabun. Antara jenis alkali yang digunakan dalam proses pembuatan sabun adalah NaOh (sodium hidroksida) dan KOH (potassium hidroksida). Bahan-bahan ini berisiko mengubah tahap keseimbangan pH pada kulit bayi lalu menyebabkan kerengsaan.

3. Produk bebas phthalate, paraben dan formaldehida.

Bahan kimia ini sememangnya akan mendatangkan bahaya kepada kulit bayi. Oleh itu, jangan sesekali memilih produk penjagaan kulit bayi yang memiliki bahan kimia ini.

4. Produk bebas sodium karbonat

Sodium karbonat atau sodium hidroksida bersifat korosif dan menghakis semua jaringan tubuh yang mampu menjejaskan mata dan sistem pernafasan. Selain itu, bahan kimia ini juga berbahaya kepada bayi dan boleh meningkatkan risiko ekzema. sekiranya mereka tertelan bahan kimia ini, ia juga boleh mendatangkan maut.

5. Produk bebas antibakteria atau antimikroba

Antibakteria dan antimikroba juga amat berbahaya kepada kulit bayi kerana boleh mengakibatkan kekeringan dan kerengsaan. Anda sangat disarankan untuk tidak membeli produk yang diformulasikan dengan bahan kimia ini untuk mengelakkan masalah pada kulit si kecil kesayangan anda.

6. Produk yang mengandungi kandungan pelembut dan pewangi

Sekiranya bayi anda tidak mempunyai sebarang masalah kulit, ibu bapa boleh memilih produk mandian yang mempunyai kandungan pelembut dan pewangi. Namun jika bayi mempunyai masalah ekzema, elakkannya kerana ia boleh mendatangkan kegatalan pada kulit si kecil.

7. Produk yang mengandungi kadar ph 5.5

Paling penting, anda perlu memilih produk dengan penjelasan kadar pH yang ideal untuk bayi iaitu 5.5. Ini dapat membantu kesihatan lapisan kulit bayi .

8. Produk yang telah diuji di makmal dermatologi

Ibu bapa perlu melihat label untuk memeriksa jika produk penjagaan kulit bayi tersebut telah diuji atau tidak. Ujian ini hanya boleh dilakukan oleh doktor atau pakar dermatologi bagi membuktikan kesahihan produk tersebut. Jika ya, pertimbangkan untuk mencubanya kepada diri anda sendiri terlebih dahulu sebelum menggunakannya kepada bayi.

Sekiranya produk penjagaan kulit bayi yang anda ingin beli dan guna menepati kriteria-kriteria di atas, anda boleh mula menggunakannya kepada bayi. Jika terdapat sebarang kesan sampingan berlaku kepada kulit bayi berhenti menggunakan produk tersebut dan segera bawa si kecil anda berjumpa doktor.

Hello Health Group
 tidak menyediakan nasihat perubatan, diagnosis, atau rawatan.


Kesihatan Anak Lain


Apa Yang Boleh Memikat Lelaki Ke Ranjang? Rupa, Tubuh Atau 'Perangai Manja' Isteri?

Kadangkala, para isteri di luar sana mungkin sudah kering idea memikirkan bagaimana cara goda suami untuk ke ranjang yang mula pudar
 kemahuan atau kemampuan seksual
. Persoalannya, apa yang anda perlu buat jika ada masalah sama? Teruskan baca artikel!

Untuk mendapatkan lebih banyak informasi tentang Kesihatan Seksual, anda boleh klik
di sini
.

Apa punca suami hilang minat pada seks?

Hubungan seksual adalah perkara yang sangat penting di dalam kehidupan terutama mereka yang telah bergelar suami isteri. Tanpanya,
maka akan hambarlah hubungan
 sihat kedua-dua pasangan.

Pun begitu, turut ada risiko di mana individu akan mula hilang minat terhadap seks akibat perkara yang tidak dapat dielakkan termasuk masalah pada aspek fizikal atau mental masing-masing.

Baca lagi artikel berkaitan:

Anda Sudah Hilang Minat Dengan Seks? AWAS, Ia Mungkin Tanda Penyakit Ini!

Dah Lama Tak Bersama? Ini 11 Punca Utama Buat Anda Hilang Minat Dengan Seks!

Wanita Cepat Hilang Minat Terhadap Seks, Ini Panduan Untuk Bangkitkan Nafsu Seks Mereka!

Sebagai contoh, suami anda mungkin kurang berminat untuk bersama atas sebab keletihan selepas pulang daripada bekerja. Ini adalah punca utama kemahuan atau kemampuan seksual mereka hilang.

Sekiranya suami anda juga mula berperilaku seperti ini, sebarang ajakan dan undangan berasmara tentu sahaja akan hanya dipandang sepi, sekali gus meninggalkan si isteri dengan penuh tanda tanya.

Ini tidak bagus untuk hubungan pasangan suami isteri! Maka, isteri wajib beralih ke satu lagi cara penting bagi mendapatkan
 encik abang ke kamar tidur
 yakni dengan goda suami. Bagaimana?

Apa aspek yang penting untuk goda suami?

Sudah ada banyak tip atau petua yang para isteri boleh cuba untuk goda suami agar
mereka setuju untuk ke ranjang
. Namun, mungkin masih ramai belum tahu apa aspek yang penting, bukan?

Untuk pengetahuan si isteri, kaum suami mungkin akan mempertimbangkan aspek utama berikut:

1. Rupa paras isteri

Pertama dan paling penting, suami sudah tentu akan melihat kepada rupa paras pasangan mereka kerana dari mata turun ke hati bukan? Ia juga adalah perkara utama yang akan mereka teliti.

Sebagai insan bernama wanita
, anda sudah tentu juga akan mementingkan faktor kecantikan diri dan wajah. Ini adalah sesuatu yang tidak boleh diabaikan bagi memastikan ia tetap kekal menarik.

Dalam usaha untuk isteri
menggoda dan mengajak pasangan
 ke kamar tidur, tiada salah jika anda bersolek dan berhias wajah sebelum menemui suami. Dengan ini, cik abang sudah pasti setuju melihat isteri ‘melawa’ untuk mereka!

2. Tubuh badan isteri

Dalam pada itu, tubuh badan yang mengiurkan sudah pasti boleh memberikan anda lebih pesona terhadap encik suami kerana turut ramai lelaki yang lebih
mengutamakan susuk tubuh isteri
.

Maka, anda mesti menjaga berat badan agar ia kekal di tahap BMI normal yakni tidak kurang atau lebih. Tujuannya, adalah bagi mendapatkan tubuh badan yang ramping dan mempesonakan.

Bukan sahaja berat badan, para isteri juga wajar menitikberatkan pemakaian diri pada ketika itu. Apa salahnya jika anda
tampil lebih seksi dan wangi
 dalam usaha untuk goda suami sendiri?

3. Perangai manja boleh goda suami?

Ya, jangan pula terkejut jika kami kata perangai manja wanita itu boleh menggoda lelaki kerana ia memang benar! Namun, ia bukan alasan untuk suami
 jatuh hati pada perempuan lain
 pula ya?

Anda sebagai isteri tidak boleh jika cuma fokus pada rupa paras dan tubuh badan sahaja tetapi mengabaikan aspek tingkah laku anda terutama jika ia sering kali menjengkelkan pasangan.

Atau jika tidak, anda hanya bakal tampak cantik di luar namun hodoh di dalam. Sebaiknya, wanita boleh cuba menonjolkan sisi manja untuk
memikat dan menggoda pasangan
 untuk bersama.

4. Jangan abai aspek luaran yang lain!

Selain daripada tiga aspek utama di atas, wujud beberapa lagi perkara lain yang bakal menentukan
kalau ajakan dan godaan isteri
 terhadap suami untuk ke kamar tidur itu gagal atau berhasil.

Antara aspek luaran lain yang perlu isteri pertimbangkan adalah keadaan mental dan fizikal suami anda sendiri. Wujud kemungkinan mereka
menolak pelawaan seks atas sebab
 yang peribadi.

Contohnya, mereka mungkin terpaksa menolak pelawaan tersebut kerana kepenatan atau keadaan kesihatan seperti masalah ereksi tidak kuat, ejakulasi pramatang dan lain-lain isu kelelakian.

Maka, sikap toleransi dan kaedah komunikasi yang betul dengan pasangan masing-masing itu sangat penting.

Jadi, bagaimana anda amalkan cara goda suami?

Berdasarkan aspek-aspek yang kami nyatakan di atas tadi, aspek ketiga adalah yang paling penting dalam usaha si isteri ‘memancing’ sang suami ke ranjang
 untuk projek asmara dijalankan
.

Mulai hari ini, wanita mungkin boleh cuba menunjukkan perangai manja dengan
ujaran, sentuhan dan perlakuan
 yang mampu untuk melembutkan mata dan hati pasangan masing-masing.


Masalah Rambut Gugur Lepas Bersalin? Mama, Ini 10 Cara Rawatan Dan Tip Pilih Syampu

Pening kepala mencari syampu untuk rambut gugur selepas bersalin? Keadaan rambut yang semakin menipis selepas beberapa minggu
bayi dilahirkan
 pasti membuatkan anda hilang keyakinan diri.

Umumnya, situasi ini adalah normal disebabkan perubahan tahap hormon selepas kehamilan.

Teruskan membaca artikel ini untuk mengetahui lebih lanjut mengenainya dan cara yang boleh anda lakukan bagi mengatasinya.

Untuk mendapatkan lebih banyak info tentang Kehamilan, sila dapatkannya
di sini.

Syampu untuk rambut gugur: Bila ia mula terjadi?

Masalah keguguran rambut ini tidak berlaku sejurus selepas anda
selamat melahirkan anak
. Bahkan, keadaan ini agak mengejutkan kerana terjadi selepas kebanyakan simptom lepas bersalin berlalu – paling memuncak sekitar 4 hingga 5 bulan bayi dilahirkan.

Sekiranya situasi ini berlaku kepada anda, percayalah terdapat wanita lain turut mengalaminya.

Punca keguguran rambut selepas bersalin

Sebelum mengetahui apakah jenis syampu untuk rambut gugur, ayuh kita fahami punca keadaan ini terjadi.

Semas
a menga
ndung,
hormon kehamilan
 menghalang rambut daripada gugur – kesannya rambut anda tampak subur dan lebat bak supermodel. Tetapi sebaik sahaja beranak, tahap hormon akan kembali ke fas
a prakeh
amilan.

Pe
nurunan estr
ogen menyebabkan rambut kembali kepada kitaran pertumbuhan, berehat dan gugur. Sebahagian besar rambut akan terus memulakan fasa berehat serta-merta dan beberapa bulan kemudian, setelah selesai fasa berehat, rambut akan gugur.

Keguguran rambut yang terjadi selepas bersalin adalah ketara kerana berbanding dalam anggaran 100 helai rambut untuk individu biasa setiap hari, sebaliknya anda
kehilangan rambut
 sebanyak 300 helai sehari.

Istilah teknikal untuk keadaan rambut gugur ini adalah
telogen effluvium
 – yang bermaksud keguguran berlebihan.

Syampu untuk rambut gugur: Adakah ia kekal?

Jangan bimbang. Anda tidak akan menjadi botak dan sedang kembali kepada keadaan normal.

Bagi ibu
 yang menyusu badan
, sesetengah rambut ekstra ini mungkin akan ‘melekat’ pada
kulit kepala
 sehingga fasa
bercerai susu
 atau mula untuk memberikan makanan tambahan kepada anak seperti
susu formula
 mahupun memulakan
pengambilan makanan pejal.

Tetapi bertenang, biasanya keadaan ini akan kembali pulih apabila bayi
mencecah usia setahun
.

Pun begitu, sekiranya keadaan ini berlanjutan dan semakin teruk, berbincanglah dengan doktor. Mungkin terdapat masalah kesihatan lain yang menjadi puncanya seperti anemia atau tiroid.

Syampu untuk rambut gugur: Petua mengatasinya

Jika anda keguguran rambut selepas bersalin, terdapat beberapa perkara yang boleh dilakukan untuk mengatasinya:

Dapatkan nutrien yang betul. Pastikan rambut anda sihat dengan pengambilan makanan seimbang dan teruskan mengambil
suplemen vitamin pranatal

Elakkan terlalu berkasar dengan rambut. Syampu hanya apabila perlu dan gunakan perapi yang baik dengan
sikat bergigi jarang
 untuk meminimumkan kekusutan

Pilih aksesori yang betul. Gunakan pengikat rambut jenis kain atau penyepit berbanding getah rambut elastik – serta jangan
ikat rambut
terlalu ketat

Jika boleh, elakkan penggunaan pengering rambut, melurus atau mengeritingkan rambut

Berhenti seketika daripada rawatan berasaskan kimia –
highlight, perms
 dan sebagainya sehingga keguguran rambut berkurangan

Tip daripada pakar dermatologi untuk ibu baharu

Sekiranya masalah keguguran berlebihan ini mengganggu anda, ada petua daripada pakar dermatologi yang dapat membantu dalam memilih syampu untuk rambut gugur.

Gunakan syampu dan perapi yang boleh menambah
volume
rambut. Ini yang disarankan pakar:

Gunakan
volumizing shampoo
. Ia cenderung mengandungi bahan seperti protein yang menbaluti helaian rambut serta menjadikannya tampak ‘tebal’ dan penuh.

Elakkan penggunaan syampu berlabel
conditioning shampoo
. Ini kerana ia mengandungi perapi berat yang boleh membebankan rambut dan menjadikan ia kelihatan lembik, tidak bermaya.

Gunakan perapi yang dirumuskan untuk rambut halus – kerana ia mengandungi formula lebih ringan

Pastikan anda menyapu perapi hanya
pada hujung rambut.
 Meletakkan perapi pada kulit kepala dan keseluruhan rambut cenderung menyebabkan rambut berat.

Hindari perapi yang berlabel
intensive conditioners
 – kerana ia terlalu berat.

Mencari syampu dan perapi terbaik untuk rambut nipis melibatkan
try and error
. Anda juga boleh mencuba gaya rambut baharu.

Sesetengah potongan rambut menjadikan rambut tampak lebih penuh dan tebal. Mintalah pendapat penggaya rambut berpengalaman untuk membantu anda.

Baca juga:

Bahaya
hair tourniquet

Dalam kerisauan memikirkan mengenai masalah rambut gugur anda, waspada juga dengan isu
tourniquet hair
. Eh, apa tu?

Tourniquet hair
adalah keadaan apabila sehelai rambut yang gugur dan melilit
jari kaki, tangan
 atau bahagian bayi. Jika lilitan yang terjadi adalah terlalu ketat, ia boleh menyekat peredaran darah atau mengakibatkan jangkitan kepada si manja.

Bertenang, situasi untuk rambut terlilit pada bayi jarang berlaku. Tetapi mengetahui apa yang harus dilakukan, boleh mengurangkan kemungkinan risiko daripada terjadi.

Jadi, sekiranya terlihat rambut yang melilit jari kaki, tangan atau mana-mana
anggota badan bayi,
 keluarkannya.

Cari hujung lilitan yang longgar dan perlahan-lahan tarik rambut.

Jika tidak terlihat lilitan yang longgar, anda perlu memotong lilitan rambut tersebut menggunakan pisau kecil atau gunting. Paling penting, berhati-hati!

Sekiranya masih tidak dapat mengeluarkannya, dapatkan bantuan doktor dengan segera!

Sekiranya terdapat sebarang pertanyaan atau keraguan mengenai masalah keguguran atau syampu untuk rambut gugur yang sesuai, berundinglah dengan doktor untuk mendapatkan lebih kepastian.


Jenis Susu Ibu Parents Kena Tahu: Apa Beza Kolostrum, Hindmilk & Foremilk?

Pernahkah ada orang pesan kepada anda untuk
 menyusukan susu ibu
 dengan kedua-dua belah puting payudara agar bayi senang kenyang? Sebenarnya, saranan ini juga adalah akibat jenis susu ibu itu sendiri! Jom baca artikel dengan lebih lanjut.

Untuk mendapatkan lebih banyak informasi tentang Keibubapaan, anda boleh juga klik
di sini.

Jenis susu ibu yang kita kena tahu!

Penulis akui, ketika menyusukan si kecil dahulu, penulis juga mendapat saranan seperti itu daripada emak saudara penulis sendiri.

Ini kerana menurut kepercayaan para ibu zaman dahulu, payudara belah kanan mengandungi air dan belah kiri mengandungi kanji yang
boleh membuatkan bayi kenyang
.

Sejujurnya memang penulis kurang arif mengenai hal ini, apatah lagi ia adalah kali pertama penulis bergelar ibu.

Sebenarnya, penting untuk para ibu sekalian mengetahui mengenai kategori susu ibu untuk membantu proses penyusuan.

Jadi ibu-ibu sekalian
, berminat untuk mengetahui apakah perbezaan jenis susu ibu yang ada?

2 jenis susu ibu yang utama

Umumnya, susu badan terbahagi kepada dua jenis utama,
iaitu kolostrum
 dan susu matang.

Manakala di bawah kategori susu matang, terdapat dua sub kategori:
foremilk
 dan

hindmilk
.
 Setakat ini boleh faham, bukan?

Kolostrum adalah susu yang terhasil sehingga hari ketiga atau keempat
 selepas kelahiran bayi
.

Ia biasanya dihasilkan dalam jumlah yang sangat sedikit, sesuai dengan saiz perut bayi yang kecil selepas dilahirkan.

Kolostrum adalah jenis susu ibu yang mempunyai manfaat baik dan kaya dengan protein, karbohidrat, vitamin serta mineral.

Selepas kolostrum
, susu yang terhasil dikenali sebagai susu matang.

Susu dalam kategori inilah yang sering mendatangkan kekeliruan kepada para ibu sekalian.

Foremilk

Ia merupakan susu awal yang berada di hadapan payudara dan terhasil
semasa proses awal penyusuan
 yang lebih bersifat cair dan mengandungi banyak air.

Kandungan laktosa yang tinggi di dalam
foremilk
 ini adalah penting untuk tenaga, perkembangan otak dan juga bagi menghilangkan dahaga bayi.

Jadi tiada apa yang perlu dirisaukan jika warna susu tampak cair dan kurang pekat.

Hindmilk

Jenis susu badan yang satu ini pula adalah
dikenali sebagai susu akhir
 yang berada di belakang payudara.

Warnanya adalah lebih pekat berbanding
foremilk
 dan agak kekuningan.

Susu
hindmilk
 kaya dengan serat, kalori serta lemak yang tinggi.

Ia berfungsi untuk memberikan tenaga, membantu tumbesaran serta
membuatkan bayi kenyang
.

Mana yang penting:
foremilk
 atau
hindmilk
?

Sebenarnya kedua-dua jenis susu ibu matang ini adalah penting untuk bayi.

Foremilk
 dengan kandungan air dan laktosa yang tinggi adalah penting untuk tenaga,
perkembangan otak bayi
 serta membantu menghilangkan rasa dahaga bayi.

Sebab itu tidak perlu memberikan bayi air masak, faham ibu-ibu sekalian?

Manakala
hindmilk
 pula
 membantu proses tumbesaran
 dan menjadikan bayi kenyang disebabkan kandungan lemak penting yang terkandung di dalamnya.

Jadi kekurangan
foremilk
 boleh membuatkan bayi mengalami kekurangan air dalam badan dan tidak cukup susu
hindmilk
 pula sudah tentu menjejaskan tumbesaran bayi.

Ketidakseimbangan di antara jenis susu ini?

Semasa proses mengepam susu, pastinya anda akan dapat melihat perbezaan pada susu yang keluar pada awal proses mengepam dan selepas beberapa
 ketika anda mengepam susu
.

Jika anda mendapati susu
foremilk
 lebih banyak, ini berlaku kerana anda menghentikan proses mengepam pada pertengahan sesi tersebut.

Jadi saranan yang terbaik buat para ibu sekalian,
ketika proses mengepam dilakukan
, terus melakukannya sehingga payudara berasa ringan dan kosong bagi mendapatkan lebih penghasilan
hindmilk
.

Berikut adalah beberapa tanda yang menunjukkan
 bayi tidak mendapat susu

hindmilk
 yang secukupnya:

Najis kehijauan dan sedikit keras

Bayi kerap menangis kerana mengalami perut kembung

Terdapat darah pada najis bayi

Bayi kerap muntah

Mengalami ruam lampin

Bayi kerap menangis seolah-olah tidak mendapat susu yang mencukupi

Jadi, bayi kena minum susu dari mana?

Kedua-dua belah payudara menghasilkan jenis susu badan yang sama, iaitu terdiri daripada jenis kolostrum,
foremilk
 dan
hindmilk
.

Tidak wujud istilah menyusukan bayi dengan payudara belah kanan lebih baik dari belah kiri atau sebaliknya kerana kedua-duanya sama penting
 di dalam proses penyusuan
.


Tak Makan Manis Jadi Tak Perlu Gosok Gigi? Pengamal Diet Keto Perlu Faham Ini

Jika anda merupakan
salah seorang pengikut diet keto
 yang sedang
trendy
 sekarang, anda mungkin perlu baca mengenai hal ini dan tahu kepentingan untuk gosok gigi.

Terdapat segelintir pengamal diet keto yang berbangga bahawa mereka mempunyai kesihatan oral atau mulut yang lebih baik berbanding mereka yang bukan pengamal diet ini.

Ini kerana diet ini mengurangkan pengambilan karbohidrat yang menjadikan pengamalnya kurang mengambil gula dan menjadikan gigi mereka lebih cantik.

Walaupun kebanyakan doktor gigi mengakui bahawa diet jenis ini kurang mengambil gula, ia sebenarnya mungkin memberikan kesan sampingan lain terhadap pengamalnya. Apakah ia?

Masih perlu gosok gigi walaupun kurang ambil gula

Doktor gigi telah membuat gesaan agar
mereka yang mengamalkan diet keto
 untuk sentiasa gosok gigi mereka walaupun mereka mendakwa kurang ambil gula dalam diet.

Menurut doktor gigi, tanpa memberus gigi, satu lapisan lendir akan wujud pada gigi dan boleh menyebabkan penyakit gusi dan apa yang disebut sebagai ‘
keto breath
’.

Menurut Profesor Damien Walmsley, pengamal mana-mana jenis pelan diet masih perlu menggosok gigi walaupun mereka
mendakwa kurang mengambil gula dalam diet harian
.

Beliau juga menambah, tanpa mengira apa yang anda makan, lapisan plak masih akan wujud pada gigi disebabkan oleh bakteria yang hidup secara semula jadi dalam mulut anda.

Menurut British Dental Association, secara terorinya, mungkin terdapat pengurangan risiko untuk mendapat pereputan gigi jika kurang mengambil gula.

Walau bagaimanapun, kesihatan mulut yang baik juga memerlukan diet bernutrisi yang seimbang.

Pengamal diet keto hanya
mengurangkan pengambilan karbohidrat
, tetapi mengambil makanan yang tinggi lemak seperti kekacang dan bijian, selain buah-buahan dan sayur-sayuran.

Ini adalah maksud diet keto yang hangat diperkatakan

Pemakanan atau diet
Ketogenic
 mengurangkan pengambilan makanan berkarbohidrat, tetapi mengambil makanan yang tinggi lemak.

Kaedah pemakanan seperti ini memaksa tubuh berada dalam keadaan metabolik yang dikenali sebagai ketosis.

Ia akan membuatkan tubuh menjadi ‘lapar’ terhadap sumber karbohidrat.
Mengapa karbohidrat tidak diambil oleh pengamal diet keto?

Ini kerana karbohidrat akan menyebabkan tubuh badan menghasilkan glukosa yang akan digunakan sebagai tenaga berbanding lemak!

Diet ini akan menjadikan anda lebih banyak mengalami kehilangan berat badan memandangkan tubuh badan akan
membakar lebih banyak lemak sebagai sumber tenaga utama
.

Pengamal diet keto biasanya akan memakan daging, sayuran hijau dan kebanyakan jenis sayur lain, produk tenusu tinggi lemak, kekacang dan bijian, avokado dan buah beri dan sumber lain lemak seperti minyak kelapa.

Mereka tidak boleh memakan bijirin seperti nasi dan gandum, gula seperti madu, kebanyakan buah-buahan dan sayur-sayuran ubi seperti keledek.

Bagi mereka yang mengikuti diet keto,
ia mungkin membantu anda mengurangkan berat badan
, tetapi ia tidak langsung mengurangkan risiko untuk mendapat pengakit berkaitan gusi jika tidak digosok.

Konklusinya, anda masih perlu gosok gigi dengan kerap

Gigi masih perlu digosok setiap hari walaupun anda kurang mengambil makanan yang mempunyai
kandungan gula atau berkarbohidrat
.

Tidak mengira walau apa pun yang anda makan, plak masih tetap akan terbentuk dan anda tidak mempunyai alasan untuk tidak menggosok gigi.


5 Fakta Kulit Yang Pelik Dan Luar Biasa, Info No. 2 Tak Ramai Yang Tahu!

Kulit kita mempunyai pelbagai fungsi. Malah, ada banyak fakta tentang kulit wajah yang mungkin kita tidak tahu. Setiap inci kulit wajah kita mempunyai 19 juta sel, 650 kelenjar peluh, 20 saluran darah dan 1,000 saraf. Ajaib bukan!

Kulit juga merupakan organ yang paling besar. Hampir semua orang mempunyai kira-kira 2 meter persegi kulit pada badan masing-masing.

Bukan itu sahaja, 15% daripada berat badan kita sebenarnya terdiri daripada kulit!

Selain itu, ia merupakan
pelindung utama kita daripada jangkitan bakteria
 atau anasir luar lain yang boleh membawa bahaya kepada sistem imun kita.

Sebab itulah, kita perlu menjaga kesihatan kulit untuk pastikan badan sentiasa sihat.

Semua orang kini mengambil berat
tentang penjagaan kulit
. Namun, sejauh mana sebenarnya anda tahu mengenai organ badan yang terbesar ini?

Dalam artikel kali ini, kami akan hidangkan anda beberapa fakta tentang kulit wajah yang mungkin anda tidak tahu. Pasti anda akan terkejut!

Untuk mendapatkan lebih banyak info berkenaan Kesihatan Kulit, anda boleh klik
di sini
.

5 fakta tentang kulit wajah

Siapa sangka ada banyak informasi mengenai kulit yang kita tidak ketahui. Sama seperti organ lain, kulit juga perlu dijaga dengan rapi, barulah ia nampak cantik dan berseri!

Nak tahu fakta tentang kulit wajah yang lain daripada yang lain? Jom, ikuti perkongsian kami dalam artikel di bawah!

1.

Anda stres? Kulit anda juga mungkin akan terkesan!

Adakah anda stres? Kajian menunjukkan tekanan perasaan boleh menyebabkan reaksi negatif pada kulit.

Malah, ia boleh menyebabkan
penyakit tertentu seperti psoriasis
, ekzema, jerawat dan keguguran rambut menjadi semakin teruk.

Walau bagaimanapun, kulit juga boleh membuatkan anda stres!

Walaupun kedengaran luar biasa, kulit kita sebenarnya mempunyai mekanisme yang tersendiri yang dapat menghasilkan signal tertentu yang menyebabkan stres.

Sebagai contoh, kulit kita akan menghasilkan hormon stres jika terdedah kepada sinaran
ultraungu
dan suhu yang tinggi. Sebab itulah, kita mudah rasa tertekan jika cuaca panas!

2.
Kita akan ‘salin kulit’ sekali setiap 28 hari!

Siapa sangka manusia juga akan salin kulit seperti ular! Malah, setiap minit, hampir 30,000 hingga 40,000 sel mati pada kulit kita akan luruh. Ini merupakan salah satu fakta tentang kulit wajah yang mungkin ramai tidak tahu.

Sebenarnya, lapisan kulit yang paling luar dan nipis,
juga dikenali sebagai epidermis
, akan bertukar setiap 28 hari.

Menurut
American Skin Association
, sel-sel kulit ini mengambil masa sebulan untuk luruh.

Untuk pastikan kulit nampak sihat dan cantik, kita boleh memastikan proses ini berjalan lancar dengan melakukan
exfoliation
. Apa itu
exfoliation
?
Anda boleh baca selebihnya di sini.

Kita digalakkan melakukan
exfoliation
 sekurang-kurangnya seminggu sekali. Anda tidak perlukan produk yang mahal-mahal. Cukup sekadar mencari pencuci muka yang mengandungi asid salisilik, asid glikolik, AHA atau BHA.

Semua jenis asid ini dapat bertindak secara lembut pada kulit. Selain itu, elakkan membeli skrub fizikal yang terlalu kasar pada muka.

Skrub ini tidak akan membuatkan wajah anda makin mulus. Malah, ia akan membuatkan wajah anda terluka dan mungkin menyebabkan jerawat menjadi semakin teruk!

3.
Kulit sebenarnya membantu mengawal suhu badan!

Kulit kita bukan sahaja menjadi pelindung utama badan daripada anasir luar, ia juga membantu mengawal suhu badan melalui proses termoregulasi.

Tahukah anda mengapa kita berpeluh? Sebenarnya, ia merupakan satu cara kita menyejukkan diri. Kulit kita mempunyai
jutaan kelenjar peluh yang tidak nampak dek mata kasar.

Malah, salur darah pada permukaan kulit juga memainkan peranan penting dalam mengawal suhu badan. Ia akan mengembang untuk memastikan badan sejuk dan mengecut untuk pastikan badan kekal hangat.

4.
Mahukan kulit yang lebih cantik? Tambahkan sayur dalam diet!

Ambil makanan yang berkhasiat dapat buatkan kulit lebih cantik? Betul! Ini merupakan salah satu fakta tentang kulit wajah yang ramai ambil ringan.

Kajian menunjukkan, pengambilan sayur-sayuran boleh
membuatkan kulit nampak lebih sihat dan anjal.

Oleh sebab itu, jangan sesekali mengelak makan sayur. Lebih baik jika anda boleh pelbagaikan warna sayur yang diambil setiap hari.

Makan lebih banyak sayur yang mengandungi karotenoid seperti lobak merah, oren dan tomato. Sayuran ini mempunyai banyak vitamin dan mineral yang boleh membuatkan kulit wajah tampak berseri dan cantik.

Baca juga:

Rahsia Kulit Putih Hanya Dengan Makanan, Lepas Ini Tak Perlu Lagi Buat Rawatan Cerahkan Kulit

Jangan Nampak Tua Sebelum Usia! Nak Kulit Tegang Tanpa Kedut, Elak Ambil 7 Makanan Ini

5.
Kulit berubah? Ia mungkin tanda penyakit!

Bukan stres sahaja yang boleh menyebabkan perubahan pada kulit. Banyak lagi kondisi serta penyakit lain yang boleh menyebabkan kulit kita alami perubahan.

Sebagai contoh, kulit kita akan alami gatal-gatal, naik ruam atau
membengkak disebabkan alahan.

Malah, kulit yang berjerawat juga boleh menandakan wujudnya masalah hormon yang mungkin menjadi tanda kehamilan, perimenopaus atau menopaus.

Bukan itu sahaja, masalah jerawat yang serius juga merupakan
simptom penyakit hormon seperti PCOS!

Terkejut dengan fakta tentang kulit wajah yang kami kongsikan di atas? Siapa sangka manusia juga ‘menyalin kulit’ sebulan sekali, kan!

Namun, jangan lupa. Jika anda mengalami sebarang masalah dengan kulit anda, jangan malu untuk berjumpa ahli dermatologi. Mereka dapat melakukan diagnosis yang bertepatan dan memberikan rawatan yang sesuai dengan kondisi anda.


Rasa Sakit & Kebas Di Tapak Tangan? Ia Mungkin Tanda CTS, Semak Simptomnya!

Adakah anda kerap mengalami rasa sakit tapak tangan, kebas dan seakan-akan rasa renjatan di bahagian berhampiran dengan
pergelangan tangan,
 yang kemudiannya merebak ke bahagian jari-jemari?

Jika anda jawab ‘YA’, besar kemungkinannya anda sedang mengalami sindrom Carpal Tunnel.

Untuk mendapatkan lebih banyak info tentang Sistem Penghadaman sila dapatkannya
 di sini.

Sakit tapak tangan kerana Sindrom Carpal Tunnel

Sindrom Carpal Tunnel merujuk kepada himpunan simptom dan tanda yang berlaku apabila saraf Median mengalami tekanan, himpitan atau kompresi apabila ianya melalui terowong Carpal (Carpal Tunnel).

Carpal Tunnel adalah struktur anatomi, berbentuk satu laluan, mirip terowong, yang sempit di kawasan
tulang-tulang
 Metacarpal yang menjadi laluan beberapa tendon dan juga saraf Median.

Saraf Median adalah saraf yang membekalkan keupayaan motor (otot) dan juga deria (sensasi) kepada bahagian permukaan lateral tapak tangan dan bahagian jari-jari lateral.

Justeru, apabila saraf Median ini mengalami tekanan, himpitan atau kompresi di dalam terowong ini, bahagian otot dan juga kawasan yang menerima bekalan
deria dan motor
daripada saraf ini akan terjejas, menjadi
punca sakit tapak tangan
dan mengembangkan simptom seperti:

Rasa sakit , kebas atau rasa seperti renjatan yang bermula di bahagian bawah telapak tangan dan merebak ke
ibu jari,
 jari telunjuk dan jari hantu.

Untuk melegakan rasa sakit dan kebas ini, pesakit biasanya akan menghayunkan tangan mereka beberapa kali.

Sakit ini juga akan lazimnya, menjadi lebih teruk pada waktu malam. Apabila ianya menggangu keupayaan untuk tidur sehingga menyebabkan anda terjaga pada waktu malam, ianya dikira sebagai tahap penyakit yang teruk.

Masalah dengan kekuatan genggaman tangan dan juga fungsi jari-jemari yang dibekalkan oleh saraf Median. Pesakit akan mula perasan masalah ini apabila sesuatu yang mereka pegang mula terlepas daripada genggaman mereka (cawan, pinggan,
telefon bimbit
, plastik membeli-belah)

Apabila masalah himpitan saraf ini menjadi kronik dan teruk, pesakit akan mula perasan otot ibu jari di
bahagian tapak tangan
mula mengecil dan fungsi dan kekuatan tangan merosot dengan banyak.

Siapa yang berisiko?

Tekanan di dalam terowong Carpal dipengaruhi oleh beberapa perkara.

Antaranya adalah pergerakan pergelangan (fleksi dan extensi) tangan yang kerap dan berulang , dan juga mereka yang melakukan aktiviti yang kerap memberi tekanan kepada tapak tangan khususnya di bahagian tulang carpal.

Pekerjaan yang berisiko untuk mendapat penyakit ini antaranya adalah:

Mereka yang kerap menulis (banyak membabitkan pergerakan tangan yang berulang) seperti guru, penulis, pekerja kilang buatan dan kerani pejabat.

Mereka yang kerap menaip di komputer (banyak memberi tekanan kepada bahagian bawah tapak tangan) seperti editor, pereka grafik dan
atlet sukan
 elektronik.

Keadaan yang membawa kepada pengumpulan cecair dalam badan juga boleh menyebabkan wujud rasa sakit tapak tangan dan akhirnya mengembangkan sindrom ini.

Contoh keadaan tersebut adalah
penyakit tiroid
, masalah buah pinggang, obesiti,
kencing manis
, menopaus dan juga ibu mengandung.

Namun yang demikian, sindrom Carpal Tunnel yang berlaku ketika hamil lazimnya akan hilang selepas bersalin kerana perubahan hormon dan pengumpulan cecair badan akan kembali normal selepas itu.

Baca juga:

Selain itu, wanita juga lebih cenderung untuk menghidap penyakit ini berbanding lelaki.

Penyakit sendi seperti
Reumatoid Atritis
 dan juga kecederaan terhadap kawasan terowong Carpal turut berupaya untuk menyumbang kepada keterjadian sindrom ini.

Sekiranya anda mengalami sakit tapak tangan bersama simptom yang dikongsikan , dan anda khuatir ianya mungkin sindrom Carpal Tunnel, berjumpalah dengan doktor anda secepat mungkin untuk mendapatkan kepastian diagnosis dan juga  rawatan awal.


Nak Lakukan Pemeriksaan Doktor Berkaitan Kolesterol Tinggi? Jangan Lupa Tanya Mengenai 9 Soalan Ini!

Jika anda berkira-kira untuk mendapatkan temujanji dengan doktor anda mengenai keadaan masalah kolesterol tinggi, artikel ini mesti dibaca untuk menjadikannya suatu yang berkesan.

Untuk mendapatkan lebih banyak info tentang Kesihatan Jantung, sila dapatkannya
di sini.

Masalah kolesterol tinggi

Berikut adalah soalan yang anda perlu bertanya kepada doktor anda mengenai masalah kesihatan jantung ini.

1. Apakah ancaman kolesterol tinggi? Akan ada isu-isu lain yang wujud?

Kolesterol tinggi amat menyusahkan kesihatan kita.

Anda mungkin ingin tahu jenis keadaan yang boleh berlaku apabila anda mempunyai kolesterol tinggi. Terima kasih kepada ini, anda boleh lebih bersedia untuk menghadapinya.

2. Apakah punca masalah kolesterol tinggi? Bolehkah
ia diwarisi
?

Ia sentiasa baik untuk tahu punca masalah anda.

Walaupun ia mungkin agak lewat tetapi anda boleh menggunakan maklumat ini untuk melindungi kawan-kawan anda dan keluarga.

3. Apakah yang perlu saya lakukan dalam kehidupan seharian untuk mengurangkan masalah kolesterol?

Ini mungkin soalan yang paling penting yang anda perlu tanya kepada doktor anda.

Mengubah tabiat dan
gaya hidup anda
 boleh membawa kesan yang besar kepada keadaan kesihatan anda, mencegah keadaan daripada menjadi lebih teruk.

4. Adakah perlu mengambil ubat? Apakah kesan sampingannya?

Tanya sama ada anda perlu mengambil pil setiap hari.

Pastikan anda tahu bagaimana ia berfungsi dan juga kesan sampingannya untuk memastikan anda dalam proses rawatan.

Baca juga:

5. Adakah pil berbahaya dalam tempoh yang lama? Ada rawatan alternatif?

Pil pada
asasnya adalah bahan kimia termampat, oleh itu,
ia pasti akan mempunyai beberapa kesan buruk pada tubuh anda.

Cuba tanya sekiranya terdapat apa-apa rawatan alternatif. Anda mungkin mahu kekal dengan yang “lebih semula jadi” daripada mengambil pil.

6. Di manakah saya boleh mengetahui lebih lanjut mengenai bagaimana untuk hidup dengan masalah kolesterol tinggi?

Temujanji tidak mencukupi untuk menampung setiap semua nasihat, dengan itu, minta sumber maklumat luaran adalah satu langkah yang baik.

7. Bagaimana saya perlu tukar diet saya?

Sekarang,
diet adalah isu besar
 apabila ia melibatkan masalah kolesterol tinggi.

Anda perlu menghabiskan sejumlah masa yang sepatutnya untuk bercakap mengenai perkara ini, dan jangan lupa untuk memberi perhatian sebanyak yang anda boleh.

8. Berapa kerap saya perlu menguji semula? Apakah jenis ujian yang saya perlukan?

ThisIni amat membantu untuk mengesan paras kolesterol anda. Biarkan doktor memberikan beberapa arahan mengenai apa yang perlu dilakukan.

9. Saya ada keadaan kesihatan lain. Bagaimana saya boleh menguruskannya bersama dengan baik?

Jika anda mempunyai apa-apa gangguan lain selain masalah kolesterol tinggi, pastikan anda memaklumkan kepada doktor kerana tiada sumber maklumat boleh memberitahu anda apa yang sepatutnya dilakukan apabila mempunyai pelbagai penyakit.

Gunakan masa temujanji itu dengan bijak.


5 Bahaya Jika Anda Sering Terdedah Pada Bunyi Bising, Salah Satunya Strok! Jaga-Jaga

Sekiranya anda tinggal di bandar yang penuh dengan penduduk dan kesibukan, anda mungkin sudah terbiasa dengan bunyi bising lalu lintas yang tidak pernah berhenti, walaupun di tengah malam. Sebenarnya, kita belajar untuk mengadaptasinya.

Tetapi, pencemaran bunyi adalah tidak sesuai untuk jangka hayat anda. Kajian mendapati pendedahan berterusan terhadap bunyi bising dari lalu lintas jalan raya boleh meningkatkan risiko anda untuk mendapat strok.

Kajian yang diterbitkan oleh European Heart Journal mengukur jumlah pendedahan bunyi setiap hari yang didengar warga London dan mendapati bahawa sekitar 1.6 juta individu terdedah kepada tahap bunyi di atas 55dB, yang berpotensi membahayakan manusia.

Peluang untuk mendapatkan strok untuk mereka yang tinggal di kawasan sekitar dengan trafik yang bising adalah 5 peratus lebih tinggi daripada mereka yang tinggal di kawasan yang lebih tenang.

Risiko adalah lebih tinggi untuk individu dewasa yang lebih berusia. Kadar kematian adalah 4 peratus lebih tinggi di kawasan dengan tahap bunyi 60dB.

Sejak sekian lama, bunyi bising sering dikaitkan dengan penyakit jantung, gangguan tidur, tekanan darah tinggi dan tekanan. Walau bagaimanapun, kajian ini merupakan yang pertama mengaitkan bunyi bising dengan strok.

Menurut kajian yang dijalankan, pendedahan kepada bunyi bising harian boleh menganggu tidur. Selama bertahun-tahun, penyelidik dan pakar perubatan mencapai persetujuan bahawa tidur sangat penting.

Kekurangan tidur akan memperlambatkan refleksibiliti badan kita, meningkatkan tekanan darah dan pelbagai gangguan lain.

Sekatan tidur kronik (
chronic sleep restriction)
dan akut (
acute)
 adalah berkaitan dengan banyak proses dalam badan seperti kepekaan insulin, obesiti, diabetes, hipertensi, dan banyak penyakit lain, termasuk kematian.

Salah satu fungsi badan yang akan terjejas teruk adalah sistem kardiovaskular yang berfungsi untuk mengekalkan tahap kesihatan dan dapat menerima banyak beban akibat endothelium, garis dalam saluran darah.

Ia menghasilkan banyak tindak balas kimia untuk mengimbangi rentak jantuk selama bertahun-tahun.

Dalam penyelidikan, fungsi endothelial akan menurun secara beransur-ansur apabila tahap kebisingan semakin meningkat dan mengakibatkan hati akan menjadi teruk kerana pendedahan kepada bunyi bising.

Dalam situasi lain pula, apabila kita kekurangan tidur, pastinya banyak masalah akan berlaku, terutamanya tekanan.

Tambahan lagi, tekanan akan menyebabkan munculnya simptom lain dan mengubah fungsi tekanan darah atau proses transformasi lipid dan glukosa dalam badan.

Semakin lama badan terdedah dengan kehilangan mod keseimbangan, semakin banyak penyakit mudah menjangkiti, malah kita juga akan terdedah kepada kehilangan deria pendengaran.

Faktor risiko lain seperti jantina individu, usia, ciri-ciri kejiranan seperti kadar merokok dan pencemaran udara, juga diambil kira dalam kajian ini.

Namun penyelidik kajian ini mengakui bahawa tahap bunyi bising yang mempengaruhi setiap orang adalah berbeza, kerana tindak balas yang berbeza.

Walaupun kajian yang dilakukan hanya menunjukkan hubungan antara bunyi bising lalu lintas dan strok, bukan akibat dan kesan yang akan berlaku, namun ia sedikit sebanyak membuktikan bahawa bunyi bising  yang keterlaluan boleh memberi impak kepada tahap kesihatan seseorang.


Sista Ovari Dan Sakit Belakang, Apa Kaitan 2 Kondisi Ini?

Sista ovari adalah sejenis kantung kecil, bukan kanser yang berisi cecair. Kondisi ini boleh menimpa wanita yang mengalami haid secara berkala. Tetapi, tahukah anda, sista ovari boleh menjadi
sebab sakit belakang badan
?

Tidak dinafikan, kewujudannya boleh jadi menjengkelkan, kerana sering menyebabkan gejala yang mengganggu
seperti kekembungan dan ketidakselesaan perut.
 Malah dalam sesetengah kes, sista ovari turut menjadi sebab sakit belakang!

Teruskan pembacaan untuk memahami perkaitan antara sista ovari dan sakit belakang dengan lebih lanjut, berserta pemicu dan pilihan rawatan.

Untuk mendapatkan lebih banyak info tentang Kesihatan Wanita, sila dapatkannya
di sini.

Sista ovari, bagaimana ia terbentuk?

Sista ini hadir dalam beberapa jenis. Sebilangan besarnya berlaku akibat kitaran haid normal wanita, apabila folikel ovari terus menumbuh tanpa melepaskan telur (ovum) ketika ovulasi.

Faktor-faktor lain yang boleh meningkatkan risiko seseorang wanita terhadap sista ovari turut
merangkumi mengandung
, endometriosis atau masalah hormon yang menjejaskan ovulasi.

Berita baiknya, kebanyakan sista ovari mampu menghilang dengan sendirinya!

Hakikatnya, majoriti kes
cyst
 ovari datang dan pergi tanpa menyebabkan gejala yang ketara.

Dalam kes-kes simptomatik pula, sista ovari berisiko menjadi sebab sakit belakang.

Dengan mengamalkan rawatan kendiri seperti menuam pek panas dan berendam
mandian garam Epsom,
 mungkin dapat bantu melegakan ketidakselesaan.

Kesakitan kondisi ini juga paling kerap dirasai di bahagian bawah perut dan menjadi sebab sakit belakang.

Analisis pada tahun 2019 telah mengkaji imej MRI daripada 400 peserta dengan masalah sakit belakang.

Kajian mendapati, dalam 90 orang pesakit yang kesakitannya tidak berkaitan dengan tulang belakang, 40 daripadanya (44.5%) telah didiagnosis dengan sista ovari!

Kondisi ini yang menjadi sebab sakit belakang
kadangkala adalah petanda kepada sista pecah
.

Apabila ia berlaku, anda mungkin akan merasai rasa sakit yang lebih tajam dan lebih teruk.

Jadi, apa sebenarnya punca sakit belakang
cyst
 ovari ini? Mahu tahu? Jawapannya ada di bawah!

Simptom lain sista ovari:

Sembelit

Tekananan di kawasan pelvis

Kekembungan atau bengkak di bahagian bawah perut

Haid yang menyakitkan atau tidak teratur

Tompokan antara haid (
spotting
)

Rasa sakit saat bersenggama atau kencing

Keperluan untuk kencing dengan lebih kerap

Sista ovari menjadi sebab sakit belakang, apa pemicunya?

Sebenarnya terdapat beberapa jenis sista ovari untuk kalian kenali, antaranya termasuklah:

Functional cysts
:
 Ini adalah sejenis sista ovari yang paling kerap ditemui, bersama-sama sista
follicular
 dan
corpus luteum
. Ia berlaku apabila
follicular
 dan
corpus luteum
tidak mengikuti corak normal mereka semasa kitaran haid.

Sista dermoid (
teratomas
):
 Sista dermoid pula adalah tumor yang lambat terbentuk dan selalunya bersifat
benign
 (bukan kanser). Ia mengandungi tisu daripada bahagian tubuh yang lain, seperti kulit, rambut dan sering kali dimiliki sejak lahir.

Cystadenoma
:
 Ia juga merupakan tumor
benign
yang mengandungi cairan berair seperti lendir. Mereka mungkin kelihatan serupa dengan
 functional cysts
, tetapi
cystadenoma
 terus menumbuh dari masa ke masa dan boleh menjadi sangat besar!

Endometriomas
 (sista coklat):
 Ini adalah sista berisi darah yang terbentuk akibat endometriosis, kondisi
di mana selaput endometrium tumbuh di luar rahim
. Apabila ovari terjejas dengan endometriosis,
endometriomas
 boleh terbentuk di dalamnya.

Baca juga:

Bahaya Jika Wanita Makan Kulit Ayam Goreng, Boleh Sebabkan Sista Ovari?

Ladies, Selain Sista Ovari, Ini Jenis-jenis Cyst Yang Perlu Kalian Ambil Tahu!

Remedi-remedi di rumah yang dapat membantu!

Sista ovari boleh menjadi sebab sakit belakang, jika ia di tahap yang tidak begitu teruk, kalian boleh melakukan remedi berikut untuk memberi kelegaan!

Antaranya:

Regangan:
 Regangan lembut juga dapat bantu mengatasi sakit belakang! Rujuk doktor anda mengenai jenis regangan yang bersesuaian. Cuba juga untuk elakkan pergerakan atau aktiviti yang membuat sakit belakang anda bertambah teruk.

Ubat-ubatan di kaunter (OTC):
 Ubat sakit OTC dapat
bantu mengurangkan kesakitan.
 Ini termasuklah
acetaminophen
, atau ubat antiradang nonsteroid (NSAID) seperti
ibuprofen
 dan
naproxen
.

Haba:
 Menuam pek panas ke kawasan yang terjejas akan dapat bantu mengurangkan kesakitan dan keradangan.

Tanda-tanda anda perlu temui doktor

Untuk makluman, ada beberapa simptom sista ovari yang menjadi indikasi penting untuk mendapatkan rawatan perubatan segera, seperti:

Pening dan muntah

Terasa hendak pitam atau pening

Pernafasan laju

Denyutan nadi yang laju

Rasa sakit teruk di bahagian bawah perut atau belakang secara mengejut

Gejala-gejala di atas boleh menunjukkan komplikasi, seperti sista pecah atau ovari yang berpintal (
ovarian torsion
).

Opsyen-opsyen rawatan perubatan

Apabila sista menyebabkan simptom, rawatan berikut mungkin disyorkan:

Ubat tahan sakit:
 Seperti ubat OTC;
 acetaminophen, ibuprofen
, dan
naproxen
. Jika anda alami rasa sakit yang lebih teruk, doktor mungkin akan memberikan dos yang lebih kuat.

Pil pencegah kehamilan:
 Ia bantu mencegah sista baru daripada terbentuk, namun tidak akan mengecilkan sista yang sedia ada.

Pembedahan:
 Dalam beberapa kes, sista mungkin perlu dikeluarkan semasa pembedahan. Ia juga biasanya dilakukan menggunakan laparoskopi (pembedahan invasif minimum) atau laparotomi (pembedahan terbuka).

Pembuangan pembedahan juga mungkin disyorkan jika sista:

Sudah besar atau terus membesar

Berpotensi membentuk barah

Tidak menghilang selepas beberapa kitaran haid

Menyebabkan kesakitan yang ketara atau simptom lain

Jumpa doktor untuk tentukan sebab sakit belakang

Kondisi ini selalunya tidak menyebabkan simptom, dan boleh menghilang tanpa rawatan.

Jika wujud sebarang gejala, sista boleh menjadi punca sakit belakang dan di bahagian bawah perut.

Sista berukuran kecil selalunya hanya akan diperhatikan, tetapi pembedahan untuk membuangnya mungkin diperlukan jika ia membesar atau mengakibatkan simptom ketara.

Justeru, kalau anda mengalami sakit belakang atau
simptom lain
, rujuk doktor untuk dapatkan khidmat nasihat, okey?


Mengamalkan gaya hidup yang sihat bukanlah sesuatu yang susah. Setiap orang berhak mendapatkan kesihatan dan kehidupan yang baik. Ingin tahu bagaimana mengamalkan gaya hidup yang sihat? Ikuti langkah mudah di bawah.

Gaya Hidup yang Sihat dan Wajar Dicontohi Oleh Setiap Individu

1. Lakukan pemeriksaan kesihatan

Perkara pertama yang anda harus lakukan adalah untuk mengenal pasti tahap kesihatan anda. Mudah sahaja. Anda hanya perlu ke klinik atau hospital untuk melakukan pemeriksaan kesihatan am. Langkah ini adalah sangat penting dalam mengetahui tahap kesihatan anda.

Antara perkara yang akan diperiksa adalah:

Berat, tinggi dan ukur lilit pinggang.

Komponen darah.

Kolesterol.

Gula dalam darah
.

Tekanan darah.

Sendi.

Sesudah itu, dapatkan temu janji doktor jika terdapat sebarang masalah kesihatan yang memerlukan rawatan lanjut.

2. Tinggalkan tabiat kurang sihat – merokok dan alkohol

Merokok dan alkohol tidak akan memberikan sebarang manfaat kepada anda. Ia hanya akan merobek poket anda dan menjejaskan tahap kesihatan. Jangan bimbang kerana terdapat ramai orang di luar sana yang bersedia membantu anda mendapatkan gaya hidup yang sihat. Jangan malu untuk mendapatkan bantuan ahli profesional di klinik atau hospital.

3. Banyakkan bergerak

Aktiviti fizikal membuatkan badan anda bekerja dan membakar kalori serta lemak yang ada. Kehidupan tidak aktif atau sedentari telah menjadi antara punca utama kepada peningkatan kadar obesiti di samping pemakanan yang tinggi lemak dan kolesterol. Selain membakar lemak, aktiviti fizikal juga memperbaiki mood anda.

4. Jaga pemakanan anda

Jangan ambil mudah terhadap apa yang anda makan kerana ia mungkin akan menjadi penentu kepada keadaan kesihatan anda dalam tempoh 10 atau 20 tahun akan datang. Ambil masa untuk merancang diet harian anda. Ia tidak akan mengambil masa yang lama atau kos yang tinggi. Kurangkan lemak dan minyak, lebihkan sayur dan buah. Ini antara langkah awal untuk anda mengamalkan gaya hidup yang sihat.

5. Kawal stres dalam hidup

Dunia hari ini memang membuatkan orang tertekan. Beban ekonomi dan sosial yang ada memaksa masyarakat menjalani kehidupan dalam keadaan tertekan. Walau bagaimanapun, anda boleh memilih untuk membiarkan diri anda dalam keadaan tertekan atau mengawalnya. Banyak keadaan kesihatan boleh berlaku disebabkan stres.

6. Dapatkan tidur yang cukup

Jadikan ia sebagai prioriti. Jangan tunggu mengantuk baru ingin masuk ke dalam bilik. Letakkan masa yang tetap setiap hari agar jadual tidur anda menjadi teratur. Percayalah, jika anda cukup tidur, hidup anda akan lebih sihat dan ceria.

7. Perbaiki hubungan

Hidup tidak akan bermakna tanpa interaksi sosial sesama manusia. Hubungan baik anda dengan orang lain sama ada pasangan, anak-anak, ibu bapa atau rakan adalah faktor yang penting dalam memberikan kehidupan yang berkualiti.

8. Cabar minda anda

Lakukan aktiviti di luar zon selesa anda. Cuba baca buku dengan tema lain, lakukan aktiviti fizikal mencabar seperti mendaki gunung atau melancong ke negara-negara yang jarang dilawati oleh orang lain. Semua ini akan menambah potensi dalam diri anda serta menghilangkan kebosanan daripada rutin yang dijalani setiap hari.


Awas Kencing Manis Ketika Hamil, Ini 12 Jenis Makanan Ibu Boleh Ambil & Elak!

Tanpa kita sedar,
ramai ibu hamil yang menghidap diabetes gestasi
. Jika anda adalah salah seorang, maka anda perlu tahu makanan kurangkan kencing manis ketika mengandung.

Ia sangat penting dalam usaha untuk merawat dan mengelak kondisi itu daripada menjadi lebih teruk sekali gus mengakibatkan banyak komplikasi bahaya buat si ibu dan juga bayi.

Persoalannya, apakah antara makanan kurangkan kencing manis ketika mengandung yang bagus?

Untuk mendapatkan lebih banyak info tentang Kencing Manis, sila dapatkannya
di sini.

Berkenaan masalah diabetes & ibu hamil…

Diabetes ketika hamil atau
Gestational Diabetes Mellitus
 (GDM) adalah keadaan kesihatan di mana kondisi kencing manis
bermula atau berkembang ketika sedang hamil
.

Ia mampu untuk mempengaruhi cara tubuh badan dalam hal menghasilkan atau menggunakan insulin lantas menyebabkan kadar gula dalam darah si ibu jadi lebih tinggi.

Apa yang bahaya tentangnya adalah ia bukan sahaja akan beri kesan buruk kepada si ibu malah juga bayi. Dalam kes paling teruk, ada risiko janin mati di dalam kandungan.

Meskipun kondisi ini ada peluang untuk pulih selepas bayi dilahirkan, namun masih wujud risiko tinggi di mana masalah kencing manis itu masih kekal buat si ibu dan juga bayi.

Dalam usaha untuk rawat dan elak kondisi ini,
maka ibu perlu untuk jaga diet pemakanan mereka
.

Makanan tidak bagus jika ada diabetes gestasi!

Terpaksa untuk menahan nafsu dan selera daripada mengambil jenis makanan tertentu memang agak melecehkan. Apatah lagi jika ia adalah antara makanan kegemaran anda.

Tetapi demi tahap kesihatan anda dan juga bayi, maka si ibu mungkin terpaksa berkorban sedikit apabila telah disahkan menghidap penyakit kencing manis ketika hamil.

Sebenarnya, wujud garis panduan makanan
 yang ibu perlu elak jika ada diabetes gestasi seperti:

Minuman bergula
 – air jus

Minuman bersoda
 – air bikarbonat

Minuman beralkohol
 – air arak

Makanan bergoreng
 – kentang, ayam. pisang goreng

Makanan berkanji
 – roti, pasta

Makanan proses
 – sosej, nuget, burger

Makanan segera
 – mi, bihun segera

Snek
 – mufin, donat, kek, aiskrim

Alasannya, individu dengan diabetes memang perlu elak
diet tinggi gula, karbohidrat, lemak dan lain-lain aspek buruk
 agar kadar glukosa dalam tubuh badan itu terkawal.

Mungkin ada banyak lagi contoh makanan dan minuman yang kami tidak nyatakan di atas tadi. Jadi, sila rujuk informasi dan nasihat daripada doktor dan pakar diet anda.

Makanan kurangkan kencing manis ketika mengandung

Memandangkan diet untuk ibu dengan kondisi diabetes gestasi itu perlu sangat ketat, maka apa sahaja antara jenis makanan kurangkan kencing manis ketika mengandung?

Usah rasa khuatir, masih ada banyak jenis
 makanan yang bukan sahaja sedap, malah lebih sihat
:

#1. Variasi buah-buahan dan sayur-sayuran

Tidak sah diet yang sihat itu jika ia tidak merangkumi buah-buahan dan sayur-sayuran termasuk diet untuk diabetes gestasi.
Tambahan pula, ia juga wujud dengan variasi jenis
.

Ia bukan sahaja mampu untuk kawal kadar gula dalam darah jika diambil pada kualiti dan kuantiti yang tepat, malah sangat bagus untuk tahap kesihatan total individu.

Makanan kurangkan kencing manis ketika mengandung #2. Protein

Jika wanita ada kencing manis ketika hamil, makanan yang tinggi lemak dan karbohidrat itu mungkin kurang bagus. Namun, lain pula halnya dengan nutrien protein.

Ini kerana
 protein dari daging, telur, kekacang dan sumber lain
 itu tidak akan beri kesan buruk kepada glukosa. Malah, ia juga mampu buat badan lebih kuat dan sihat.

Makanan kurangkan kencing manis ketika mengandung #3. Serat

Makanan yang tinggi serat seperti oat, barli, bijirin dan lain-lain adalah sangat bagus dalam usaha untuk kawal dan elak kadar gula dalam darah daripada menjadi terlalu tinggi.

Pun begitu, ia juga mungkin boleh jadi musuh dalam selimut kerana serat dari roti, nasi dan pasta itu juga tinggi dengan kanji.
Jadi, sila ambil jenis serat yang disyorkan
.

#4. Susu dan produk tenusu lain

Wanita hamil sangat digalakkan ambil produk tenusu
 untuk tumbesaran bayi yang sihat. Namun jika ada diabetes ketika hamil, maka ia perlu diamalkan dengan cara betul.

Sumber utama nutrisi protein, kalsium dan fosforus ini perlu rendah dengan gula dan lemak. Selain itu juga, hadkan pengambilannya kepada 1 gelas sahaja dalam sehari.

Konklusinya, jangan ambil mudah tentang hal diet pemakanan jika anda sedang hamil dan ada diabetes pada masa yang sama.
Ingat, kawal makan untuk kawal diabetes
!


Ini Cara Untuk Elak Gemuk Ikut Peringkat Umur: Bayi, Kanak-Kanak & Orang Dewasa

Obesiti merupakan salah satu faktor risiko kepada pelbagai penyakit dan komplikasi yang lain. Masalah obesiti ini akan semakin teruk jika individu tersebut tidak tahu cara mengatasi obesiti. Apakah cara menangani obesiti yang sesuai mengikut peringkat umur?

Untuk mendapatkan lebih banyak info tentang Pemakanan Sihat, sila dapatkan
di sini
.

Masalah obesiti

Obesiti adalah sejenis penyakit kompleks yang melibatkan jumlah lemak tubuh yang berlebihan.

Ia bukan sahaja menjejaskan fizikal manusia, tetapi juga meningkatkan risiko untuk mengalami penyakit lain.

Ada yang mengalami obesiti disebabkan oleh gaya hidup yang tidak sihat, tidak aktif dan juga faktor keturunan.

Cara mengatasi obesiti bagi bayi

Bayi yang menyusu badan agak sukar untuk mengalami obesiti berbanding bayi
yang disusukan dengan susu formula.

Namun, ada beberapa tip atau cara menangani obesiti bagi bayi yang boleh anda amalkan:

Jangan susukan bayi anda terlalu lama.
 Bayi yang menyusu terlalu lama sehingga lebih daripada 45 minit berpotensi untuk mengalami kenaikan berat badan berlebihan.

Gantikan susu dengan puting bayi.
 Mungkin bayi anda amat gemar untuk menyusu walaupun mereka tidak lapar. Namun, untuk mengelakkan kenaikan berat badan yang berlebihan, anda boleh
menggantikan aktiviti penyusuan dengan memberikan puting bayi.

Galakkan bayi dengan aktiviti fizikal.
Berikan bayi anda aktiviti yang menggalakkan pergerakan mereka. Ini termasuklah merangkak dan bermain dengan alat permainan.

Cara mengatasi obesiti bagi kanak-kanak

Untuk kanak-kanak pula, ibu bapa masih perlu memainkan peranan untuk mengawal pemakanan mereka.

Antara cara menangani obesiti yang boleh dilakukan oleh ibu bapa terhadap kanak-kanak ialah:

Jangan galakkan makan snek ketika menonton televisyen.
 Apabila kanak-kanak kerap mengambil hidangan snek sewaktu menonton televisyen, mereka lebih mudah untuk menjadi obes.
Ini kerana, ketika menonton tv, mereka lebih sukar untuk berasa kenyang sehingga menyebabkan mereka mengambil snek secara berlebihan.

Sediakan makanan yang berkhasiat dan seimbang.
 Sebagai ibu bapa, anda bertanggungjawab terhadap pemakanan harian anak-anak anda di rumah. Oleh itu, pastikan anda menyediakan makanan yang baik dan seimbang untuk si kecil.
Elakkan daripada memberikan makanan berlemak,
 bergula dan makanan yag diproses dengan kerap.

Jangan gunakan makanan sebagai ganjaran untuk kanak-kanak.
 Setiap kali anak anda berjaya melakukan sesuatu, jangan memberikan ganjaran kepada mereka dalam bentuk makanan mahupun snek. Ini termasuklah gula-gula, coklat, makanan ringan dan lain-lain lagi.
Makanan seperti ini hanya akan menyebabkan mereka lebih berisiko untuk mendapat obesiti.

Ajar anak anda untuk kerap minum air kosong antara cara mengatasi obesiti.
 Air kosong tidak mempunyai sebarang kalori
. Oleh itu, ia adalah minuman yang sihat kerana tidak memberikan sebarang kalori tambahan kepada tubuh. Kesannya, tubuh anda kurang berisiko untuk mendapat kalori berlebihan yang boleh menyebabkan obesiti.
Ajar anak anda untuk selalu minum air kosong sebagai salah satu cara menangani obesiti.

Baca juga:

Cara mengatasi obesiti bagi orang dewasa

Cara menangani obesiti bagi orang dewasa sebenarnya tidak banyak berbeza dengan kaedah yang digunakan terhadap kanak-kanak.

Namun, mungkin ada beberapa perkara yang lebih khusus dan lebih penting untuk dilakukan oleh orang dewasa.

Bagi orang dewasa, anda perlu melakukan beberapa perkara ini sebagai cara menangani obesiti:

Kawal pengambilan kalori harian.
 Bagi lelaki dewasa, jumlah pengambilan kalori harian adalah antara 2,000 hingga 3,000 kalori sahaja. Manakala bagi wanita dewasa, anda disarankan untuk mengambil kalori harian antara 1,600 hingga 2,400 sahaja. Pengawalan terhadap jumlah kalori harian ini boleh membantu mengurangkan risiko mendapat obesiti.

Pantau berat badan anda secara berkala.
 Anda mungkin perlu melihat berat badan anda setiap minggu untuk memastikan sebarang perubahan. Jika berat badan anda berkurangan, maka ia satu tanda yang baik. Namun, jika berat badan anda semakin bertambah, maka anda tahu apa yang perlu anda lakukan.

Amalkan gaya hidup aktif.
 Elakkan gaya hidup yang tidak aktif seperti kerap tidur, menonton televisyen atau hanya duduk di rumah. Amalkan gaya hidup yang sihat dengan melakukan senaman, melakukan aktiviti fizikal
atau banyakkan berjalan kaki.
 Gaya hidup yang aktif bukan hanya membantu membakar kalori dalam tubuh, tetapi juga mengurangkan risiko mendapat penyakit kronik seperti penyakit jantung.

Banyakkan makan sayuran dan buah-buahan antara cara mengatasi obesiti.
 Pastikan anda mengambil hidangan sayuran atau buah-buahan setiap kali anda makan. Memperbanyakkan pengambilan sayuran dan buah-buahan juga boleh mengurangkan risiko mendapat obesiti.

Kesimpulan

Walaupun terdapat saranan yang berbeza untuk setiap peringkat umur, namun prinsip pemakanannya adalah sama.

Kami memberikan saranan mengikut peringkat umur seperti ini agar lebih mudah untuk diamalkan oleh semua pembaca.

Kongsikan cara mengatasi obesiti ini bersama ahli keluarga anda yang lain agar ia juga bermanfaat untuk mereka semua.


Jangan Abaikan Pembersih Lembut Berhidrasi Dan Pelembap Kulit Ketika Ramadan, Kulit Kering Boleh Cepatkan Proses Penuaan Kulit Anda!

Kulit kering
 ketika berpuasa? Badan tidak bermaya dan wajah pun nampak pucat? Mungkin sudah sampai masanya untuk kita mengetahui kelebihan menggunakan pembersih lembut berhidrasi dan
pelembap kulit untuk kulit kering
 di bulan Ramadan agar kulit sentiasa sihat dan cantik!

Tidak dinafikan,
kulit akan menjadi sangat kering
 apabila kandungan air di dalam badan berkurangan pada bulan Ramadan. Kita bukan sahaja tidak dapat minum air dengan mencukupi, diet kita juga berubah disebabkan ibadah puasa ini.

Tambahan pula, cuaca yang panas terik akan membuatkan kulit kita nampak letih dan kusam.
Kulit kering
bukan sahaja akan menyebabkan pengelupasan
, ia juga akan mempercepatkan proses penuaan!

Namun, untuk mendapatkan kulit yang
tampak sihat dan berseri
 ketika Ramadan bukanlah satu perkara  yang mustahil.

Selain memastikan anda pakai pelembap kulit untuk kulit kering, ada beberapa tip penjagaan kulit badan dan wajah yang boleh diamalkan supaya ia kekal sihat walaupun ketika berpuasa.

Hendak tahu apa rahsianya, jom ikuti tip kami di bawah!

5 tip penjagaan kulit pada bulan Ramadan

Bagi memastikan kulit tampak berseri dan sihat ketika berpuasa, beberapa faktor yang melibatkan tabiat kesihatan diri dan
rutin penjagaan kulit
 harus diambil kira. Antaranya ialah:

1.

Jangan lupa minum air dengan mencukupi

Walaupun ibadah puasa menghalang kita daripada makan dan minum pada waktu siang, itu tidak bermaksud kita tidak boleh memastikan kandungan air mencukupi dalam badan untuk sepanjang hari.

Kita digalakkan untuk
minum 8 gelas air setiap hari
. Walau bagaimanapun, keperluan ini mungkin berbeza mengikut individu.

Merancang jadual jumlah air yang perlu diminum sebelum dan selepas tempoh berpuasa adalah sangat penting untuk mengawal kandungan air dalam badan agar kulit badan dan wajah tampak sihat dan berseri.

Sebagai panduan, cuba minum dua gelas air semasa sahur, dua gelas air ketika berbuka dan empat gelas lagi sebelum tidur. Cuba sesuaikan dengan kemampuan diri masing-masing.

Jika anda lebih banyak bekerja atau bersenam di bawah terik mentari, anda mungkin perlu minum lebih daripada lapan gelas air pada waktu malam.

Kurang minum air? Tidak ada masalah. Selain mengenakan pelembap kulit untuk kulit kering, anda boleh
tambahkan buah-buahan
 atau makanan seperti sup dalam diet ketika bersahur dan berbuka untuk memenuhi keperluan cecair harian.

2.

Gunakan pembersih lembut berhidrasi

Pada bulan Ramadan, penekanan terhadap
penggunaan pembersih lembut berhidrasi
 adalah sangat disarankan.
Fungsi utama
pembersih lembut berhidras
i adalah untuk membersih sambil menghidrat secara aktif tanpa menghakis pelindung semula jadi kulit.

Terdapat pembersih lembut berhidrasi yang dihasilkan khas untuk penggunaan kedua-dua bahagian badan dan wajah. Ini bermaksud, anda tidak perlu membeli dua jenis pembersih bagi tujuan yang berbeza!

Pembersih lembut berhidrasi yang terbaik adalah yang diformulasikan bebas sabun dan
bebas pewangi
 serta mempunyai ciri kawalan pH seimbang
 tanpa rengsaan.
 Ini bertujuan untuk
melindungi kulit daripada tanda-tanda kulit kering dan kulit sensitif.

Selain itu,
ia
 selalunya bersifat hipoalergenik yang membawa maksud ‘tidak menyebabkan reaksi alergi atau iritasi’.
Pembersih lembut berhidrasi
 amat sesuai untuk semua jenis kulit
termasuk kulit normal dan kulit sensitif.

Cukup jika anda amalkan pembersihan kulit badan dan wajah dua kali sehari – sekali pada waktu pagi dan sekali pada waktu malam.

Baca juga:

Kulit Muka Berminyak, Kering @ Sensitif? Ini Cara Pilih Produk Pembersih Wajah Yang Sesuai

Nak Kulit Wajah Sentiasa Cantik? Ini Pencuci Muka Yang Terbaik Mengikut Jenis Kulit Anda!

3.

Pilih
pelembap kulit untuk kulit kering

Selain menggunakan pembersih lembut berhidrasi, jangan lupa gabungkan ia dengan
pelembap kulit untuk kulit kering bagi memberikan
kulit hidrasi dan perlindungan tambahan.

Anda boleh menggunakan
krim atau losyen pelembap badan dan wajah yang mengandungi formula emolien dan humektan yang kuat
.

Kedua-dua bahan ini dapat memberikan hidrasi kepada kulit kering selama 48 jam untuk memastikan kulit lebih halus, lembut dan sihat.

Gunakan
pelembap kulit untuk kulit kering
sebanyak dua kali sehari
 – sebaik selepas anda membersihkan kulit dengan pembersih lembut berhidrasi.

Pilihan pelembap yang betul dapat melindungi daripada 5 tanda kulit sensitif iaitu kekeringan, iritasi, kekasaran, ketegangan dan pelindung kulit lemah.

4. Selepas pakai pelembap kulit untuk kulit kering, l
indungi kulit dari selaran matahari

Bagi bahagian wajah, perlindungan tambahan kadangkala diperlukan untuk
melindungi kulit wajah daripada selaran matahari.
 Kepentingan perlindungan ini bergantung kepada jumlah masa kita terdedah kepada sinaran matahari pada waktu siang.

Jika digunakan dengan kerap, krim pelindung matahari dapat mengelakkan selaran matahari, kanser dan
juga masalah penuaan
.

Pakai pelindung matahari setiap hari
 supaya kulit menjadi lebih cerah dan sekata. Pembentukan bintik-bintik hitam pada kulit sensitif disebabkan oleh cahaya matahari juga dapat dicegah.

Pelindung matahari yang hipoalergenik, bebas pewangi dan tidak melekit dengan formula lembut lebih mudah meresap tanpa membiarkan kulit terasa berminyak dan melekit.

Sebagai panduan,
pilih krim pelindung matahari yang mempunyai sekurang-kurangnya
pelindungan SPF harian
 sebanyak SPF 15
. Jika anda bekerja di luar bangunan dan terdedah kepada cahaya matahari yang banyak, perlindungan SPF harian yang lebih tinggi adalah disarankan.

Jadi, pastikan anda sapukan krim pelindung matahari pada wajah dua hingga tiga jam sekali untuk melindungi kulit daripada cahaya matahari.

5.
Dapatkan tidur yang mencukupi

Tidak dinafikan, pada bulan Ramadan, jadual tidur kita akan terganggu dan ada di antara kita yang
tidak mendapat tidur yang mencukupi.

Manakan tidak, ramai yang terpaksa bangun awal untuk bersahur dan ada juga yang berjaga hingga lewat malam untuk beribadah pada bulan yang mulia ini.

Salah satu cara untuk mendapatkan tidur yang lena adalah dengan
mengurangkan pengambilan nikotin dan kafein
 pada bulan Ramadan kerana bahan-bahan ini boleh mengganggu penghasilan hormon melatonin ataupun hormon tidur.

Selain itu, anda juga boleh
mematikan telefon bimbit
 anda sekurang-kurangnya satu jam sebelum tidur dan memalapkan lampu bilik tidur bagi menyediakan suasana yang kondusif sebagai persediaan untuk tidur.

Jika mata kita didedahkan kepada sinaran cahaya yang kuat sebelum tidur, ia akan mengganggu kitaran sirkadian ataupun jam biologi dan otak kita akan mentafsirkan kejadian tersebut sebagai siang lalu menjadikan kita sukar untuk tidur.

Jangan biarkan aktiviti kita di bulan Ramadan menjadi punca kepada kita untuk tidak mendapatkan tidur yang mencukupi. Tidur yang cukup bukan sahaja bermanfaat untuk minda dan badan, ia juga
mempengaruhi kesihatan kulit kita.

Untuk memastikan kulit sentiasa sihat, gunakan pembersih kulit berhidrasi dan
pelembap kulit untuk kulit kering
 sebelum tidur. Barulah wajah nampak lebih segar dan berseri pada waktu pagi!

Kesimpulan

Untuk pastikan kulit sentiasa lembap, gunakan kombinasi pembersih kulit berhidrasi,
pelembap kulit untuk kulit kering
 serta pelindung matahari. Kombinasi ini akan menjanjikan kulit yang lebih lembap, sihat dan lembut.

Dengan penggunaan pembersih lembut berhidrasi, percayalah – wajah anda akan kelihatan cantik dan bermaya pada bulan Ramadan. Jangan lupa, kita juga akan menggunakan 30 hari berpuasa ini sebagai persediaan untuk berhari raya.

Jadi, jika anda alami masalah
kulit kering
, masih belum terlambat untuk mencari
pelembap kulit untuk kulit kering
 dan mengaplikasikannya sepanjang Ramadan.

Semoga dengan tip yang kami kongsikan di atas, anda dapat menangani masalah
kulit kering
 dan dapat
beraya dengan kulit yang sihat
 dan bermaya!

Sihat berseri, Syawal menanti! Dapatkan
Cetaphil Gentle Skin Cleanser
, pelembap kulit untuk kulit kering,
Cetaphil Moisturizing Cream
 &
Cetaphil Bright Healthy Radiance Brightening Day Protection Cream with SPF 15
 di
Shopee
 atau
Lazada
 sekarang supaya kulit lebih sihat dan berseri menjelang raya.


Makanan Untuk Kesihatan Mata

Mata anda memerlukan vitamin A, C, E dan asid lemak omega-3, karoten, mineral, asid lemak, dan antioksidan. Kebanyakan nutrisi yang diperlukan oleh mata anda termasuk dalam komposisi sayuran dan buahan, dan makanan semula jadi dari alam. Jadi ketahui makanan yang dapat membantu menjaga kesihatan mata anda melalui artikel ini.

Lada benggala merah

Mengandungi banyak vitamin C dan ia adalah salah satu faktor penting untuk menjaga penglihatan anda dengan baik. Sayuran ini juga baik untuk pembuluh darah di mata anda. Sains membuktikan bahawa ia dapat mengurangkan risiko katarak. Selain itu, lada benggala turut mengandungi banyak antioksidan dan vitamin lain yang membantu melindungi mata anda.

Ia sama ada boleh dimakan mentah dengan salad, dicampur dengan sos, dimakan dengan roti, direbus, atau ditambah dalam hidangan barbeku. Ia juga secara tidak langsung menjadi tarikan dan menambah warna sesuatu hidangan.

Biji bunga matahari dan kekacang

Mengandungi vitamin E. Satu kajian mendapati bahawa campuran vitamin E, bersama nutrisi lain boleh membantu melambatkan perkembangan degenerasi makular yang berkaitan dengan usia (
age-related macular degeneration
,AMD). Nutrisi dalam biji bunga matahari juga membantu mencegah katarak. Kacang tanah dan kacang hazel juga merupakan sumber vitamin E yang baik untuk mata.

Sayuran hijau gelap

Sayuran seperti bayam mengandungi banyak vitamin C dan E,
lutein
 dan
zeaxanthin carotenoid
. Vitamin A dalam sayuran hijau membantu mengurangkan risiko masalah jangkitan mata, AMD dan katarak.

Salmon

Retina memerlukan 2 jenis asid lemak omega-3 untuk berfungsi dengan baik: DHA dan EPA. anda boleh mendapatkan asid lemak omega-3 ini dalam ikan berlemak seperti salmon, tuna, dan makanan laut lain. Kekurangan asid lemak boleh menyebabkan mata kering. Nutrisi dalam salmon membantu melindungi retina dan mencegah buta. Asid lemak omega-3 dalam salmon membantu melindungi kelembapan mata dan melawan AMD dan glukoma. Pakar mengesyorkan untuk memakan ikan sekurang-kurangnya 2 kali seminggu.

Daging tanpa lemak dan isi ayam

Keduanya mengandungi banyak unsur penting yang memberikan anda penglihatan yang baik, seperti zink, kalium, protein dan zat besi.

Zink adalah mineral paling penting yang terdapat dalam retina yang membawa vitamin A dari hati ke retina. Ia digunakan untuk membuat pigmen melanin yang melindungi mata anda dan merangsang pengeluaran enzim, yang berada pada mata yang sihat. Sebagai tambahan, zat besi membantu mencegah degenerasi mata dan membantu menjaga mata walaupun pada usia tua.

Isi daripada ayam, angsa dan burung unta disyorkan bagi menggantikan daging merah yang selalu diambil seperti daging lembu, dan daging kambing.

Pastikan anda mengambil diet pemakanan yang sihat seperti yang disyorkan untuk menjamin kesihatan mata anda.


Jus Terbaik Untuk Si Kecil Anda

Jus Terbaik Untuk Si Kecil Anda

Apabila memberikan si kecil anda jus, anda diingatkan untuk memberi 100 peratus jus buah-buahan segar. Diingatkan juga untuk ibu bapa elakkan memberi si kecil anda minum kordial atau koktel buah-buahan. Meskipun minuman ini mempunyai amaun kalori yang sama, anak anda akan mendapat lebih vitamin dan nutrien daripada jus buah-buahan yang bebas dari perasa dan pewarna.

Tidak semua jus buah-buahan mempunyai nutrisi yang sama banyak. Kandungan nutrisi sebenar yang terdapat di dalam jus buah-buahan berbeza mengikut jenis dan jenama. Jus yang mempunyai nutrien paling banyak adalah jus yang mempunyai pes di dalamnya yang penuh dengan vitamin C. Anda perlu menyemak dahulu label untuk membandingkan kandungan nutrien sebelum membeli.

Jus oren merupakan antara pilihan yang terbaik kerana jus ini mempunyai kandungan gula yang paling rendah berbanding jus-jus yang lain. Jus ini juga mempunyai kandungan vitamin C dan potasium. Walaubagaimanapun, sesetengah si kecil tidak dapat menahan sitrus jus sekaligus menyebabkan perut mereka tidak selesa. Dalam kes seperti ini, anda perlu menunggu sehingga anak anda berumur 1 tahun sebelum memberikan jus oren atau jus anggur. Hadkan amaun jus kepada 4 ke 6 auns (118 ke 177 mililiter) dan hidangkan di dalam cawan (bukan botol) untuk mengelakkan gigi si kecil mereput.

Jus epal, pear dan plum mempunyai kesan terhadap sistem pencernaan si kecil kerana jus-jus ini mengandungi kandungan gula yang tinggi dengan glukosa dan fruktosa. Dalam amaun yang kecil, jus-jus ini sangat berkesan untuk merawat sembelit. Dalam amaun yang kecil pula, jus-jus ini boleh mengakibatkan kegelisahan, angin, kekejangan perut dan cirit-birit.

Anggur hijau mengandungi kandungan gula yang seimbang dan tidak mempunyai sorbitol yang mudah dihadam sekaligus mengelakkan perut tidak selesa. Walaubagaimanapun, anggur mempunyai kandungan vitamin C yang kecil tetapi tinggi kandungan gulanya berbanding buah-buahan lain.

Jus buah-buahan boleh menjadi diet yang sihat untuk si kecil anda jika digunakan dengan betul. Minum jus yang terlalu banyak akan mendatangkan kesan yang negatif kepada si kecil anda.

Hello Health Group
 tidak menyediakan nasihat perubatan, diagnosis, atau rawatan.


Info Lengkap Masalah Kehamilan & Kelahiran Yang Ibu Hamil Mesti Tahu

Masalah ibu mengandung boleh berlaku pada bila-bila masa dan kepada sesiapa sahaja. Namun, ada juga individu yang lebih berisiko untuk mengalami masalah kandungan tertentu seperti keguguran dan sebagainya. Ini penjelasan lanjut mengenainya.

Untuk mendapatkan lebih banyak info tentang kehamilan, sila dapatkannya
di sini.

Masalah ibu mengandung

Kebanyakan kehamilan berlaku tanpa sebarang komplikasi.

Namun, sesetengah wanita hamil mungkin akan mengalami komplikasi kehamilan yang bukan sahaja melibatkan diri mereka, tetapi juga kesihatan bayi atau kedua-duanya sekali.

Adakalanya, jenis penyakit tertentu yang berlaku sebelum kehamilan boleh menjadi punca kepada komplikasi yang muncul itu.

Ada juga masalah ibu mengandung yang berlaku sewaktu melahirkan bayi.

Antara jenis masalah kandungan yang boleh berlaku kepada wanita hamil seperti preeklampsia
,
kelahiran pramatang
, tekanan darah tinggi, diabetes gestasi dan
keguguran.

Masalah dan Komplikasi

Walaupun kebanyakan masalah kandungan yang berlaku hanya bersifat ringan, namun anda perlu merujuk kepada doktor sekiranya terdapat kebimbangan mengenai kesihatan diri dan kandungan anda.

Kebanyakan daripada komplikasi ini dapat dikawal sekiranya anda mendapatkan rawatan awal daripada doktor.

Antara jenis-jenis masalah kandungan dan kelahiran yang sering berlaku terhadap wanita hamil adalah seperti:

#1. Keguguran

Keguguran bermaksud anda kehilangan kandungan dalam tempoh 20 minggu pertama kehamilan.

Menurut kajian oleh American Pregnancy Association (APA), sebanyak 20% daripada kehamilan yang sihat akan berakhir dengan masalah keguguran.

Kadangkala ia berlaku sebelum seseorang wanita itu menyedari bahawa dirinya sedang hamil.

Kebanyakan daripada kes-kes keguguran sememangnya tidak dapat dielakkan.

Bagi kelahiran kandungan selepas minggu ke-20, ia disebut sebagai kelahiran mati (
stillbirth
).

Antara punca yang menyebabkan kelahiran mati adalah disebabkan jangkitan, plasenta yang bermasalah serta ibu yang mempunyai masalah kesihatan kronik.

#2. Jangkitan

Pelbagai jenis jangkitan boleh menyebabkan komplikasi terhadap ibu hamil.

Ini termasuklah jangkitan yang berpunca daripada virus, bakteria atau parasit.

Antara jenis jangkitan yang boleh menyebabkan masalah ibu mengandung ialah influenza, jangkitan salur kencing, vaginosis bakteria, jangkitan yis, virus Zika dan streptokokus kumpulan B.

Selain itu, antara jangkitan lain yang boleh menyebabkan masalah kandungan
seperti virus hepatitis B, sitomegalovirus dan toxoplasmosis.

Ada jenis jangkitan yang boleh dielakkan dengan cara mencuci tangan dengan kerap.

Ada juga jangkitan yang boleh dicegah melalui pengambilan suntikan vaksin khusus.

#3. Diabetes gestasi

Diabetes gestasi bermaksud diabetes kehamilan atau kencing manis yang berlaku semasa hamil.

Secara umumnya, diabetes berlaku apabila badan tidak dapat memproses kandungan gula dalam tubuh dengan baik.

 Ini kemudiannya menyebabkan peningkatan paras gula darah dalam tubuh.

Ada sesetengah wanita hamil yang mengalami diabetes gestasi ini yang perlu mengubah gaya pemakanan harian mereka untuk menstabilkan gula darah.

Ada juga yang mungkin terpaksa mengambil ubat diabetes atau insulin bagi tujuan yang sama.

Diabetes ini akan hilang sejurus selepas anda melahirkan bayi.

Komplikasi kelahiran

Selain kandungan, masalah juga boleh berlaku ketika proses kelahiran bayi. Antara jenis komplikasi kelahiran yang biasa berlaku adalah seperti:

#1. Kedudukan bayi songsang

Seseorang bayi dianggap berada dalam kedudukan songsang sekiranya kaki mereka dikeluarkan terlebih dahulu daripada kepala sewaktu dilahirkan.

Kes-kes kelahiran songsang ini berlaku dengan jumlah 4% daripada keseluruhan fasa bersalin.

Namun anda tidak perlu berasa risau kerana kebanyakan daripada bayi yang dilahirkan secara songsang ini adalah sihat.

Doktor mungkin tidak menggalakkan anda untuk melahirkan bayi secara normal melalui faraj sekiranya bayi terlalu besar atau menunjukkan tanda-tanda kelahiran yang sukar.

Sekiranya doktor mengesan kedudukan bayi anda berada dalam keadaan songsang beberapa minggu sebelum kelahiran, doktor akan cuba mengubah kedudukan bayi tersebut.

Namun, jika kedudukannya tidak berubah, doktor mungkin akan melakukan kaedah czer untuk mengeluarkan bayi daripada kandungan.

#2. Berat kelahiran rendah

Berat bayi yang terlalu rendah juga adalah antara komplikasi semasa kelahiran.

Antara punca yang menyebabkan ia berlaku disebabkan tabiat merokok, pengambilan dadah dan minuman keras.

Bayi dengan berat yang terlalu rendah berisiko untuk mengalami beberapa masalah lain seperti kebutaan, jangkitan pada hati, jangkitan pernafasan dan gangguan pembelajaran kelak.

Cara mencegah

Tidak semua jenis komplikasi dapat dicegah. Namun, cara yang dinyatakan ini mungkin boleh membantu anda mendapat kehamilan yang lebih sihat dan mengurangkan risiko masalah kandungan.

Antara yang boleh anda lakukan ialah:

Ambil vitamin tambahan setiap hari

Makan makanan yang sihat dengan kerap seperti buah-buahan, sayuran dan serat

Kurangkan stres atau tekanan

Berhenti merokok dengan segera jika anda merancang untuk hamil

Elakkan pengambilan minuman beralkohol

Elakkan pengambilan dadah terlarang

Kerap berjumpa doktor seperti yang telah dijadualkan

Dapatkan nasihat doktor sebelum mengambil sebarang ubat-ubatan

Jumpa doktor

Jika anda mengalami sebarang tanda-tanda yang tidak normal, segeralah berjumpa doktor.

Antara tanda-tanda tersebut ialah:

Pendarahan pada faraj

Sakit badan

Demam

Pembengkakan pada wajah dan tangan

Penglihatan menjadi kabur

Sakit kepala yang teruk

Berasa seperti hendak pengsan

Kerap muntah-muntah

Anda juga perlu menghubungi doktor sekiranya pergerakan bayi menjadi kurang aktif berbanding sebelum ini.


Elak Cepat Berkulat, Ini Petua Bawang Kisar Tahan Lama Lebih 2 Minggu!

Ada sesetengah pembaca yang mungkin berhadapan dengan masalah bahan kisar tidak tahan lama seperti bawang kisar. Mana tidaknya, bawang mudah menjadi berkulat atau berbau kurang enak. Agak membazir juga jika dibuang disebabkan tidak tahan lama. Jadi apa yang ibu-ibu boleh buat untuk pastikan bawang yang dikisar ini elok dengan jangka hayat yang panjang? Ini cara simpan bawang tahan lama yang boleh anda ikut.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Bawang kisar boleh tahan berapa lama?

Sebenarnya, jika kena dengan caranya ketika kita mengisar bawang, ia boleh bertahan sekurang-kurangnya satu minggu jika disimpan dalam
peti sejuk
.

 Malah, ia juga mungkin boleh bertahan sehingga dua atau tiga minggu selagi mana disimpan dalam suhu yang optimum dan dikisar dengan teknik yang betul.

Kita mungkin tidak menggunakan bawang kisar setiap hari, oleh sebab itu ia perlu disimpan dengan baik agar stok bawang sentiasa ada ketika mahu memasak.

Cara buat bawang kisar tahan lama

Ada beberapa petua yang anda boleh amalkan agar bawang
blend
 boleh bertahan lebih lama dalam
peti sejuk
.

Antara petua yang sering dikongsikan oleh ramai orang adalah dengan mengisar bawang menggunakan minyak masak.

Antara sebab mengapa bawang mudah rosak walaupun disimpan dalam
peti sejuk
 kerana dikisar dengan air.

Air mempunyai kandungan oksigen yang boleh mempercepatkan proses pengoksidaan bawang yang telah dikisar.

Jika bawang cepat teroksida, maka jangka hayatnya akan menjadi lebih pendek. Oleh sebab itu, sebaiknya ia tidak dikisar dengan air melainkan minyak masak.

Cara-caranya adalah seperti berikut:

Bawang kecil atau bawang besar

Satu cawan
minyak masak

Sedikit garam

Cara penyediaan:

Kupas semua bawang dan basuh sehingga bersih. Toskan bawang sehingga kering dan potong kecil agar lebih mudah untuk dikisar.

Masukkan bawang yang telah siap dipotong ke dalam pengisar dan masukkan
minyak masak
. Kebiasaannya, kita akan menggunakan sukatan minyak separuh daripada paras bawang dalam mesin pengisar. Namun, anda juga boleh mengisar bawang sedikit demi sedikit agar ia lebih mudah dikisar dan mengurangkan penggunaan minyak.

Kisar sehingga lumat.

Setelah siap dikisar, masukkan ke dalam bekas kedap udara.

Taburkan garam pada permukaan bawang.

Tutup bekas dengan rapi dan simpan dalam
peti ais
.

Kaedah
blender bawang tanpa air
 ini boleh menyebabkan bawang kisar tahan sehingga 2 minggu.

Cara simpan bawang agar tahan lama

Selain daripada bawang kisar, anda juga perlu mengetahui teknik untuk
menyimpan bawang
 yang betul.

Jika anda membeli bawang dengan kuantiti yang agak banyak, anda mungkin perlu menyimpannya dengan baik agar tidak mudah rosak.

Antara kaedah menyimpan bawang yang boleh anda cuba ialah:

#1. Bawang belum dikupas

Elakkan menyimpan
bawang
 jenis ini dalam peti sejuk

Bawang yang belum dikupas lebih tahan lama jika disimpan di tempat yang kering dan terbuka

Elakkan menyimpan bawang di kawasan yang gelap, lembap atau tiada aliran udara

Elakkan juga menyimpan bawang dalam bekas kedap udara. Bakul yang berlubang adalah tempat menyimpan bawang terbaik

Jangan simpan
bawang
 bersama-sama
sayuran
 lain kerana ia hanya akan membuatkan kedua-dua sayur dan bawang cepat rosak

#2. Bawang yang sudah dikupas

Sebelum menyimpan bawang yang telah dikupas, elakkan membasuhnya dengan air kerana air akan merosakkan bawang dengan cepat

Sebolehnya, simpan dalam bekas bertutup sebelum dimasukkan dalam peti sejuk. Ini untuk mengelakkan bawang cepat kering dan peti sejuk berbau bawang

Elakkan menyimpan bawang dalam satu bekas bersama bahan lain seperti buah atau sayuran

Anda juga boleh meletakkan tisu dalam bekas
 bawang
 bagi menyerap lembapan atau wap air yang mungkin ada dalam bekas nanti. Pastikan anda kerap menukar tisu tersebut terutamanya apabila ia sudah basah

Kesimpulan

Untuk membuat
bawang
blend
 yang tahan lama tidaklah sukar. Anda hanya perlu tahu teknik yang betul seperti yang kami kongsikan di atas ini.

Tapi elakkan juga menyimpan bawang
blend
 terlalu lama kerana ia mungkin sudah terlalu berair, berubah rasa dan mempunyai tekstur yang kurang menarik.

Cuba buat stok bawang
blend
 hanya untuk kegunaan satu atau dua minggu sahaja. Apabila sudah habis, anda boleh membuat stok baharu yang lebih segar.

Selamat mencuba!


Orang Muda Lagi Aktif Berjimak Bersama Pasangan? Anda Silap! Ini Kajian Yang Kata!

Zaman sekarang, perkahwinan di usia muda merupakan suatu trend yang diikuti oleh ramai pasangan belia.

Kami tidak kata yang berkahwin pada usia muda adalah salah namun kalian perlu lebih berwaspada agar rumah tangga lebih bahagia kelak.

Ini kerana pasangan belia sudah tentu mempunyai kurang pengalaman dalam selok-belok
hal berkaitan perkahwinan
 dan perhubungan.

Ada satu hal yang telah dibuktikan oleh kajian baru-baru ini iaitu pasangan belia kini sudah jarang beraksi di ranjang bersama. Kenapa?

Jom sama-sama kita ikuti artikel ini untuk mengetahui jawapannya dengan lebih mendalam lagi!

Apa itu jimak dalam kalangan suami isteri?

Ya, kami sedar ramai yang sudah tahu apa itu jimak namun kurang faham mengenai maksud sebenarnya.

Ini kerana ramai pasangan terutamanya yang baharu berkahwin akan beranggapan jimak itu adalah perbuatan memuaskan keinginan dan kemahuan seksual masing-masing.

Namun inilah yang menjadi masalahnya kerana kebanyakan pasangan belia hanya akan fokus untuk
memuaskan nafsu syahwat diri sendiri sahaja tanpa mempedulikan pasangan
.

Hakikatnya, jimak adalah perbuatan suami isteri melakukan hubungan penetrasi zakar ke dalam faraj
dalam usaha mencapai klimaks bersama-sama
.

Jadi, sila lakukan seks untuk mencapai kepuasan bersama pasangan dan bukannya seorang diri sahaja okay!

Kajian kata pasangan belia sudah kurang buat seks?

Berbalik kepada persoalan utama artikel ini iaitu pasangan belia sudah kurang beraksi di ranjang bersama pasangan, adakah ia benar?

Menurut kajian yang diterbitkan dalam The Journal of the American Medical Association (JAMA), golongan belia terutamanya lelaki sudah jarang melakukan seks bersama pasangan.

Kajian ini dijalankan pada tahun 2000-2002 dan 2016-2018 terhadap 4,291 lelaki dan 5,213 wanita di Amerika Syarikat.

Ia diketuai oleh Dr Peter Ueda yang merupakan pengkaji dan pensyarah dari Karolinska Institute di Sweden.

Didapati bahawa golongan belia lelaki yang berusia 18 ke 24 tahun sudah jarang melakukan seks dengan peratusan yang meningkat dari 19% kepada 31%.

Manakala golongan belia wanita yang berusia 18 ke 24 tahun pula juga sudah jarang melakukan seks dengan peratusan yang meningkat dari 15% kepada 19%.

Namun ia sudah semakin baik seiring dengan perjalanan usia mereka.

Dalam erti kata yang lebih mudah, pasangan belia kurang buat seks dan trend ini dilihat akan bertambah baik apabila meningkat umur.

Persoalannya, apakah punca golongan belia kurang berjimak bersama?

Apa punca pasangan belia sudah kurang buat seks?

Di Malaysia, tiada sebarang kajian terkini yang dapat menentukan sama ada benar atau tidak
 pasangan muda sudah kurang berjimak bersama
.

Namun mengikut trend yang terjadi di negara maju seperti Amerika Syarikat ini, tidak mustahil masyarakat kita juga mengalami perkara yang sama.

Berikut mungkin merupakan punca ia berlaku:

#1. Lambat matang mental & fizikal

Menurut Profesor Psikologi dari San Diego State University di Amerika Syarikat Jean M. Twenge, penurunan aktiviti seksual dalam kalangan pasangan belia mungkin disebabkan individu sekarang lambat matang.

Ini bermaksud pasangan belia kini mengambil proses yang lebih lama untuk berubah daripada seorang remaja kepada dewasa.

Ia mengakibatkan mereka akan lambat untuk bercinta dan berkahwin sekali gus menyebabkan mereka lambat mengenali aktiviti seksual.

Apakah puncanya?

Jawapannya adalah ia berkaitan dengan trend masa kini di mana individu lebih mengejar aspek kerjaya dan kewangan sebelum memikirkan soal perkahwinan dan kekeluargaan.

#2. Kewujudan media digital & sosial

Pornografi mungkin salah satu sebab ia berlaku
 kerana ia menyebabkan lebih ramai golongan belia memilih untuk beronani daripada berkahwin untuk memuaskan nafsu syahwat.

Pun begitu, Twenge menyatakan bahawa kewujudan media digital dan sosial bukan sahaja akan membuat remaja gemar melancap malah menghabiskan masa muda mereka di talian sahaja.

Lebih-lebih lagi jika golongan ini adalah pasangan yang bercinta jarak jauh, maka aktiviti seksual juga berasaskan atas talian sahaja.

Ini adalah perkara yang agak membimbangkan kerana ia akan mengehadkan keintiman secara visual dan tidak lagi kepada rangsangan dan sentuhan.

#3. Penularan wabak bertaraf pandemik

Mungkin ramai yang sangka bahawa penularan wabak COVID-19
 ini akan menyebabkan aktiviti seksual meningkat.

Ya, ia mungkin benar namun ini bukan halnya kepada golongan belia terutamanya yang kehilangan kerjaya dan kewangan akibat ekonomi tidak menentu kini.

Ini ekoran kesihatan mental yang mula memburuk sekali gus membuat kemahuan dan kemampuan seksual menurun.

Apa itu jimak? Ia adalah sesuatu yang sangat penting untuk hubungan suami isteri tidak kira usia.

Disebabkan itu, setiap golongan termasuklah pasangan belia yang baru berkahwin perlu melakukannya dengan kekerapan yang optimum untuk kesejahteraan rumah tangga.


Jangan Terkejut! Udara Kotor Di Luar Buat Rambut Anda Mudah Gugur!

Jika anda sering bersenam di kawasan rekreasi seperti sekitar tasik atau hutan rekreasi, mungkin ia bukanlah satu isu yang kami ingin ketengahkan. Tetapi jika anda adalah salah seorang yang
sering bersenam
di kawasan bandar yang sibuk atau di tepi-tepi jalan, anda mungkin perlu membaca pendedahan yang kami sediakan ini. Ia berkenaan udara kotor dan kesannya membuatkan rambut mudah gugur.

Zarah pencemar buat rambut mudah gugur

Sekumpulan penyelidik dari Korea Selatan mencadangkan agar lebih baik untuk kita
bersenam secara
indoor berbanding outdoor
. Ini kerana ia ada kaitannya sebagai penyebab rambut gugur.

Mengapa? Ini selepas kumpulan penyelidik ini mengkaji kesan bahan zarah atau partikel bahan pencemar yang terhasil daripada pelbagai sumber antaranya bahan bakar kenderaan dan pembakaran kayu.

Apa yang mengejutkan, apabila saintis ini mendedahkan sel folikel rambut manusia kepada bahan zarah melalui ujian di dalam makmal, mereka mendapati zarah tersebut telah mengurangkan tahap protein folikel rambut yang berfungsi untuk pertumbuhan rambut. Ia kemudiannya menjadikan rambut mudah gugur.

Para pengkaji ini telah membentangkan hasil kajian mereka di E
uropean Academy of Dermatology and Venereology Congress
 di Madrid, Sepanyol. Mereka menyatakan, salah satu cara untuk mengurangkan kejadian rambut mudah gugur adalah dengan cara mengurangkan aktiviti bersenam di tepi-tepi jalan yang sibuk.

Bukan hanya rambut mudah gugur sahaja, tapi udara tercemar penyumbang penyakit kronik

Selain itu, banyak kajian lain juga telah mendapati bahawa kualiti udara yang teruk turut menyumbang kepada tahap kesihatan yang lebih membimbangkan dan serius. Ia bukan sahaja berkenaan soal rambut gugur, tetapi keadaan kesihatan yang jauh lebih serius daripada itu.

Menurut Profesor Ian Colbeck dari
University of Essex
, United Kingdom, kualiti udara yang teruk berkait rapat dengan
 peningkatan kes-kes asma
,
bronkitis
 yang kronik,
penyakit jantung kronik
,
strok
 dan dementia.

Selain itu, Harriet Edwards, yang berkhidmat di
British Lung Association
 turut menyatakan, pencemaran udara turut meningkatkan risiko kes kanser paru-paru dan boleh membantutkan perkembangan paru-paru kanak-kanak.

Pencemaran udara juga telah dikaitkan dengan 36,000 kematian dalam tempoh setahun di United Kingdom berdasarkan kajian yang dilakukan pada tahun 2018 oleh
King’s College London
.

Menurut Dr. Audrey de Nazelle, pensyarah pengurusan pencemaran udara di
Imperial College London
, senaman boleh mengimbangi kesan berbahaya yang disebabkan oleh pencemaran dengan cara mengurangkan keradangan yang disebabkan olehnya dan
meningkatkan sistem imun
.

Walau bagaimanapun, jika kita bersenam, kadar pernafasan kita akan meningkat, dan ini menyebabkan kita menghirup lebih banyak udara yang tercemar ke dalam paru-paru.

Adakah bermakna lebih baik untuk saya bersenam secara
indoor
?

Bagi mereka yang mempunyai masalah berkaitan paru-paru seperti penyakit pulmonari obstruktif kronik atau COPD, jawapannya adalah ya terutamanya jika tahap pencemaran udara luar semakin meningkat.

Menurut Harriet Edwards, bernafas dalam udara yang kotor boleh menyebabkan simptom seperti iritasi pada laluan udara,
rasa sesak nafas dan batuk-batuk
.

Terdapat juga kes yang lebih teruk apabila seseorang yang mempunyai masalah berkaitan paru-paru dimasukkan ke hospital bagi mendapatkan rawatan akibat pendedahan terhadap udara yang tercemar.

Menurut Profesor Colbeck pula, kesemua individu perlu menghadkan tempoh aktiviti senaman di luar rumah apabila tahap pencemaran udara berada pada kadar yang tinggi untuk mengelakkan sebarang risiko terhadap kesihatan.

Kesimpulan

Bagi mereka yang kerap bersenam di luar, pastikan tahap udara kekal pada ukuran yang selamat sebelum anda memulakan rutin senaman anda.

Jika berlaku sebarang bencana seperti jerebu, adalah lebih baik untuk anda bersenam secara
indoor
 sahaja. Jangan sesekali membawa kanak-kanak kecil keluar rumah dengan kerap kerana kanak-kanak adalah antara golongan yang mudah terjejas akibat daripada hirupan udara yang kotor dan tercemar.


Keretakan Tulang Pinggul

Keretakan tulang pinggul adalah kecederaan serius, dengan komplikasi yang boleh mengancam nyawa. Risiko keretakan tulang pinggul meningkat seiring dengan usia.

Apa itu keretakan tulang pinggul?

Keretakan tulang pinggul adalah patah di bahagian atas tulang paha (femur). Tahap keretakan bergantung kepada daya yang terlibat. Keretakan tulang pinggul adalah lebih daripada tulang patah. Jika anda lebih tua, keretakan tulang pinggul boleh menyebabkan masalah besar dalam hidup anda. Anda mungkin memerlukan pembedahan, dan mengambil masa selama setahun untuk pulih. Tetapi terapi fizikal boleh membantu mendapatkan kekuatan dan mobiliti anda kembali.

Apakah penyebab keretakan tulang pinggul?

Orang yang berusia lebih berisiko mengalami keretakan/patah tulang pinggul kerana tulang cenderung menjadi lemah seiring dengan usia (osteoporosis). Pelbagai ubat, masalah keseimbangan dan penglihatan kurang baik juga menjadikan warga tua cenderung jatuh,
salah satu punca yang paling kerap berlaku keretakan tulang pinggul.

Perkara-perkara lain yang meningkatkan risiko keretakan tulang pinggul termasuk:

Sejarah keluarga atau mempunyai ahli keluarga yang mengalami patah tulang.

Tidak mendapat kalsium dan vitamin D yang mencukupi, yang anda perlukan untuk tulang yang kuat.

Keadaan perubatan yang menyebabkan pening atau masalah dengan keseimbangan, atau keadaan seperti artritis yang boleh mengganggu pergerakan yang mantap dan selamat.

Tidak aktif. Senaman berat badan, seperti berjalan kaki, membantu memastikan tulang menjadi kuat.

Mengambil ubat tertentu, seperti ubat steroid jangka panjang yang digunakan untuk merawat asma atau COPD.

Apakah simptomnya?

Tanda dan simptom keretakan tulang pinggul termasuk:

Ketidakupayaan untuk bergerak serta-merta selepas jatuh

Akan ada ketidakselesaan yang ketara dengan apa-apa percubaan untuk berbaring atau beralih pinggul.

Kesakitan yang teruk di pinggul atau pangkal paha

Kaki lebih pendek di sebelah pinggang yang cedera

Ketidakupayaan untuk meletakkan berat pada kaki di sebelah pinggang yang cedera

Kaki beralih keluar pada sebelah pinggang yang cedera

Faktor risiko

Kadar keretakan tulang pinggul meningkat dengan ketara dengan usia, disebabkan oleh:

Masalah dengan keseimbangan dan penglihatan, yang boleh menyebabkan anda jatuh

Pengurangan ketumpatan tulang dan jisim otot

Jantina – wanita kehilangan ketumpatan tulang pada kadar yang lebih cepat daripada lelaki, sebahagiannya akibat penurunan paras estrogen yang berlaku dengan menopaus mempercepatkan menyebabkan kehilangan tulang. Bagaimanapun, lelaki juga boleh membina kepadatan tulang yang rendah yang berbahaya.

Keadaan perubatan kronik: Gangguan endokrin, contohnya gangguan usus, yang boleh mengurangkan penyerapan vitamin D dan kalsium juga boleh menyebabkan keretakan tulang dan pinggul yang lemah atau tiroid yang terlalu aktif, boleh mengakibatkan tulang rapuh.

Ubat-ubatan tertentu: Kortikosteroid, seperti prednisone, boleh melemahkan tulang jika anda mengambilnya untuk jangka masa panjang.

Masalah nutrisi: Kekurangan vitamin D dan kalsium dalam diet anda semasa muda menurunkan jisim tulang puncak dan meningkatkan risiko keretakan tulang pada kehidupan seterusnya.

Komplikasi keretakan tulang pinggul

Keretakan tulang pinggul boleh mengurangkan kebebasan masa depan dan kadang kala memendekkan kehidupan anda. Jika patah/keretakan pinggul membuat anda tidak bergerak untuk tempoh yang lama, komplikasi boleh termasuk:

Gumpalan darah di kaki atau paru-paru anda

Jangkitan saluran kencing

Pneumonia

Parut katil (
Bedsores)

Kehilangan jisim otot lebih lanjut, akan meningkatkan risiko jatuh dan kecederaan

Anda harus memastikan tulang anda kuat dan perlu berhati-hati agar tidak jatuh untuk menghalang anda daripada keretakan tulang pinggul.


Perut Membuncit Tapi Tak Hamil Pun? Ladies, AWAS, Ini Kemungkinan Yang Berlaku!

Peliklah, kenapa ujian upt negatif tapi perut buncit? Hamil ke tidak ini? Para wanita yang dikasihi, ada kemungkinan anda mengalami
masalah sista ovari.

Untuk mendapatkan lebih banyak info tentang Kehamilan, sila dapatkannya
di sini.

Apa sista ovari?

Jika anda sudah melakukan
ujian kehamilan,

hasil keputusan upt negatif tapi perut buncit, ia mungkin disebabkan oleh sista ovari.

Ovari adalah sebahagian daripada
sistem pembiakan wanita.
 Ia terletak di bahagian bawah abdomen pada kedua-dua belah rahim.

Seorang wanita umumnya,
memiliki 2 ovari yang berperanan untuk menghasilkan telur,
 hormon estrogen dan progesteron.

Pun begitu, adakalanya, kantung berisi cecair yang disebut sista boleh berkembang pada salah satu ovari.

Kebanyakan wanita akan menghidap sekurang-kurangnya satu sista sepanjang hayatnya. Dan selalunya, ia tidak menyakitkan dan tiada gejala yang akan dialami.

Jenis sista ovari

Terdapat pelbagai jenis sista ovari:

#Sista folikel

Semasa
kitaran haid wanita
, telur tumbuh di dalam kantung yang disebut folikel. Kantung ini terletak di dalam ovari.

Dalam kebanyakan kes, folikel atau kantung ini pecah dan melepaskan telur.

Tetapi jika folikel tidak pecah, cecair di dalam folikel dapat membentuk sista pada ovari.

#Sista corpus luteum

Kantung folikel biasanya larut setelah melepaskan telur.

Tetapi jika kantung tidak larut dan bahagian penutup folikel tertutup, cecair tambahan dapat berkembang di dalam kantung.

Kesannya, pengumpulan cecair ini menyebabkan sista corpus luteum.

#Jenis sista ovari yang lain termasuk:

Sista dermoid: Pertumbuhan seperti kantung pada ovari yang boleh mengandungi rambut, lemak, dan tisu lain

Cystadenoma: Pertumbuhan bukan kanser yang boleh berkembang di permukaan luar ovari

Endometrioma: Tisu yang biasanya tumbuh di dalam rahim boleh berkembang di luar rahim dan melekat pada ovari, mengakibatkan sista

Sebilangan wanita mengalami keadaan yang disebut
sindrom ovarium polikistik (PCOS)
.

Keadaan ini bermaksud ovari mengandungi sejumlah besar sista kecil. Ia boleh menyebabkan ovari membesar.

Sekiranya tidak dirawat, PCOS boleh
menyebabkan kemandulan
.

Upt negatif tapi perut buncit: Simptom sista ovari

Selalunya, sista ovari tidak menyebabkan gejala.

Walau bagaimanapun, beberapa gejala boleh muncul ketika sista tumbuh, seperti:

Kembung perut
 atau bengkak

Pergerakan usus yang menyakitkan

Sakit pelvis sebelum atau semasa kitaran haid

Persetubuhan yang menyakitkan

Rasa sakit pada bahagian belakang badan atau paha

Payudara menjadi sensitif

Pening dan muntah

Sesetengah gejalanya saling tak tumpah seperti
tanda-tanda kehamilan,
 kan? Sebab itu jika anda melakukan ujian kehamilan, keputusan upt negatif tapi perut buncit.

Berikut antara gejala teruk sista ovari yang memerlukan rawatan perubatan segera termasuklah:

Kesakitan pelvis yang teruk atau menyucuk

Demam

Pitam atau pening

Pernafasan laju

Komplikasi jika upt negatif tapi perut buncit

Kebanyakan besar sista ovari adalah jinak dan akan hilang secara semula jadi tanpa sebarang rawatan.

Jika ada berlaku sebarang simptom, ia mungkin gejala ringan.

Pun begitu dalam kes jarang berlaku, doktor mungkin mengesan jisim
barah sista ovari
 semasa pemeriksaan rutin.

Kilasan ovari adalah satu lagi komplikasi ovari yang jarang terjadi. Ini berlaku apabila sista besar menyebabkan ovari berpusing atau bergerak daripada kedudukan asalnya.

Kesannya, bekalan darah ke ovari terputus. Jika tidak dirawat, dapat menyebabkan kerosakan atau kematian pada tisu ovari.

Keadaan sista pecah juga jarang untuk dialami. Tetapi jika berlaku ia boleh menyebabkan kesakitan teruk dan pendarahan dalaman.

Komplikasi-komplikasi ini meningkatkan risiko jangkitan dan boleh mengancam nyawa jika tidak dirawat.

Implikasi pada kehamilan akan datang

Apakah masalah sista ovari ini boleh mempengaruhi kemampuan seseorang individu yang
sedang berusaha untuk hamil
?

Adakah wanita yang merancang kehamilan akan memperolehi keputusan upt negatif tapi perut buncit lagi?

Terdapat beberapa sista ovari yang dikaitkan dengan penurunan kesuburan, sementara yang lain tidak langsung menjejaskan keupayaan kehamilan wanita.

Namun, wanita yang mengalami endometriosis
 dan sindrom ovarium polikistik berkemungkinan akan mengalami penurunan keupayaan untuk mengandung.